title: Alnwickin linna

text: Alnwickin linna [] on keskiaikainen linna ja Northumberlandin herttuan asunto Alnwickissä, Northumberlandissa, Englannissa. Pitkään historiallisten elokuvien kulisseina käytetty linna on ehkä parhaiten tunnettu "Harry Potter" -elokuvien Tylypahkana. Varhaisimmat tunnetut maininnat linnasta ovat 1000-luvun lopulta. Vuodesta 1309 lähtien sen on omistanut Percyn suku.


title: Alnwickin linna

text: Elokuvassa "Harry Potter ja viisasten kivi" linnan sisäpihalla opetellaan luudilla lentelyä ja huispausta. Hagridin mökki on sijoitettu linnan ulkopuolella olevaan "piknik-paikkaan", ja sen takana oleva metsä tunnetaan elokuvassa Kiellettynä metsänä.


title: Alfaherpesvirukset

text: Alfaherpesvirukset ("Alphaherpesvirinae") on herpesviruksiin kuuluva alaheimo. Tyypillistä alfaherpesviruksille on se, että ne lisääntyvät muita herpesviruksia nopeammin.


title: Alfaherpesvirukset

text: Alfaherpesvirukset aktivoituvat herkästi immuunivasteen heikentymisessä. Tyypillisiä oireita ovat suu- ja ruokatorvi-infektiot, rakkulaihottuma ja vaikeat hajasironneet infektiot.


title: Kadriorg

text: Kadriorg on asuinalue () Kesklinnan kaupunginosassa Tallinnassa. Sen pinta-ala on 256 hehtaaria ja väkiluku 5 263 henkeä (1.1.2018). Vuoden 2014 alussa asuinalueen väestöstä 65 prosenttia oli virolaisia.


title: Kadriorg

text: Kadriorgissa sijaitsee Kadriorgin puisto, joka on laajuudeltaan 85 hehtaaria. Puistossa ovat muun muassa Viron taidemuseon osista Kadriorgin palatsi, Mikkel museo ja Kumu, sekä Tallinnan laululava ja ruusutarha, jossa on 6 000 ruusua. Puiston pohjoisosassa on kuvanveistäjä Amandus Adamsonin veistämä muistomerkki "Russalka" (1902), joka kunnioittaa vuonna 1893 venäläisen Rusalka-sotalaivan upotessa hukkuneiden muistoa.


title: Kadriorg

text: Kadriorgissa sijaitsee myös Kadrioru staadion, joka on jalkapalloseura FC Levadian kotikenttä. Kadriorgissa taidemuseon vieressä on Viron presidentin virka-asunto, Kadriorgin presidentinpalatsi.


title: Belgian Grand Prix 1992

text: Belgian Grand Prix 1992 oli Formula 1 -sarjan 528. osakilpailu. Se ajettiin 30. elokuuta 1992 Circuit de Spa-Francorchamps -radalla. Kilpailun voitti Michael Schumacher, jolle voitto oli uran ensimmäinen. Schumacher saavutti samalla uransa ensimmäisen nopeimman kierroksen.


title: Raid (hyönteismyrkky)

text: Raid on amerikkalaisen S. C. Johnson & Son -yhtiön tuottama sarja hyönteismyrkkyjä, joita Suomessa edustaa Oy Transmeri Ab. Tuoteperhe tuotiin markkinoille vuonna 1956. Suomessa tuote on tullut tunnetuksi tv-mainonnassa käytetystä ""Raid tappaa talossa ja puutarhassa"" sloganista.


title: Raid (hyönteismyrkky)

text: Raidin toiminta perustuu pyretriinien ja piperonyylibutoksidin (PBO) yhteisvaikutukseen. Pyretriinit ovat hermomyrkkyjä, joita saadaan eräistä afrikkalaisista päivänkakkaralajeista (mm. "Chrysanthemum cinerariaefolium"). Niille ominaista on hyvin alhainen myrkyllisyys linnuille ja nisäkkäille, kun taas kaloille ja useimmille selkärangattomille ne ovat sitä vastoin hyvin myrkyllisiä. Ero johtuu lintujen ja nisäkkäiden elimistön kyvystä hajottaa molekyylit hyvin nopeasti. Luonnosta peräisin olevina yhdisteinä ne ovat myös biologisesti hajoavia ja mikrobit hajottavat luontoon päätyneen pyretriinin nopeasti.


title: Raid (hyönteismyrkky)

text:
Alun perin Raidin vaikuttavana aineena oli nimenomaan ensimmäinen synteettisesti valmistettu pyretroidi, alletriini. Myöhemmin tuotteisiin on lisätty myös muita pyretroideja, joka on laajentanut niiden käyttömahdollisuuksia. Pyretriinit sitoutuvat hermosolun aksonin pinnalla oleviin proteiineihin, jotka muodostavat hermoimpulssia kuljettavia jänniteherkkiä natriumkanavia. Pyretriinimolekyylin tarttuminen proteiiniin pakottaa natriumkanavan auki,
jolloin hermosolu johtaa sähköä jatkuvasti. Näin eliö ei enää kykene koordinoimaan hermosignaalien kulkemista ja seurauksena on voimakkaita pakkoliikkeitä ja lopulta kuolema.


title: Raid (hyönteismyrkky)

text:
Piperonyylibutoksidi (PBO) on safrolista kehitetty synteettinen yhdiste, joka estää solussa olevan sytokromi P450 -entsyymin
toimintaa. Sytokromi P450 on tärkeä entsyymi niissä solunsisäisissä reaktioketjuissa, joita pitkin useimpien hyönteismyrkkynä käytettyjen molekyylien hajoaminen tapahtuu. PBO:n vaikutus estää siis soluja hajottamasta varsinaista myrkyllistä ainesosaa, joka pääsee näin vaikuttamaan tehokkaammin ja pitempään. Tehostetun vaikutuksen takia itse myrkyllisen ainesosan määrää voidaan vähentää, mistä syystä PBO on suosittu lisäaine monissa hyönteiskarkotteissa. Piperonyylibutoksidi ei ole kovinkaan myrkyllistä nisäkkäille, mutta aiheuttaa suurina määrinä ripulia ja oksentelua.


title: Harriet Smithson

text: Henrietta Constance ”Harriet” Smithson (18. maaliskuuta 1800 Ennis, Irlanti – 3. maaliskuuta 1854 Pariisi) oli irlantilainen näyttelijätär sekä ranskalaisen säveltäjän Hector Berliozin vaimo vuosina 1833–1840.


title: Harriet Smithson

text: Smithson aloitti näyttelijänuransa jo vuonna 1815 Dublinissa. Lontoon-debyyttinsä hän teki kolme vuotta myöhemmin, ja vaikka hän sai Englannissa osakseen vain vähäistä suosiota, Pariisissa hänet otettiin vastaan erittäin suotuisasti.


title: Harriet Smithson

text: Berlioz kuului Smithsonin ihailijoihin. Pari avioitui, mutta liitto päättyi eroon seitsemän vuotta myöhemmin. Berliozille ja Smithsonille syntyi yksi lapsi, laivaston komentaja Luis (s. 14.8.1834); poika menehtyi keltakuumeeseen Havannassa 5. kesäkuuta 1867.


title: Harriet Smithson

text: Smithson innoitti Berliozia säveltämään "Fantastisen sinfonian".


title: Béja (kuvernoraatti)

text: Béja () on yksi Tunisian 24 kuvernoraatista. Se sijaitsee Pohjois-Tunisiassa ja sen pääkaupunki on Béja. Kuvernoraatissa on 303 032 asukasta (vuonna 2014) ja sen pinta-ala on 3 558 neliökilometriä.


title: Punaniska (sarjakuva)

text: Punaniska on Harri "Wallu" Vaalion piitämä ja Rauli Nordbergin käsikirjoittama parodinen lännensarjakuva. Sitä julkaisi Helsinki Media.


title: Brokopondon tekojärvi

text:
Brokopondon tekojärvi, viralliselta hollanninkieliseltä nimeltään "Prof. Dr. Ir. W. J. van Blommesteinmeer" tai "Brokopondostuwmeer", on suuri tekojärvi Surinamen koillisosassa. Sen pinta-ala on 1 560 km², sen valuma-alueen pinta-ala on 12 200 km². Järvi tehtiin Brokopondo-hankkeen yhteydessä Surinamejoen poikki rakennetun padon avulla. Pato valmistui 1965, mutta altaan täyttyminen kesti vuoteen 1971. Noin 5000 ihmistä joutui muuttamaan tekojärven alle jääneeltä alueelta.
Pato rakennettiin tuottamaan sähköä bauksiittikaivoksille alumiinintuotantoon. Noin neljännes sähköntuotannosta menee pääkaupunki Paramaribon yleiseen kulutukseen.


title: Brokopondon tekojärvi

text: Järvi on saanut nimen jaavalaissyntyisen hollantilaisen vesiasiantuntijan Willem Johan van Blommesteinin mukaan.


title: Yves Leterme

text: Yves Camille Désiré Leterme (s. 6. lokakuuta 1960 Wervik) on belgialainen poliitikko, joka toimi Belgian pääministerinä ensin maalis–joulukuussa 2008 ja myöhemmin marraskuusta 2009 huhtikuuhun 2010 saakka. Tämän jälkeen Belgiassa oli pitkä hallituskriisi, jonka vuoksi Leterme oli toimitusministeriön pääministerinä aina joulukuuhun 2011 asti.


title: Yves Leterme

text: Johdettuaan kristillisdemokraattisen CD&V-puolueensa vaalivoittoon Belgian parlamenttivaaleissa kesäkuussa 2007 ja saatuaan suuren äänisaaliin hän oli vahva ehdokas maan seuraavaksi pääministeriksi. Kuningas Albert II nimittikin hänet hallitusmuodostajaksi, mutta ns. oranssi-sinisen hallituksen muodostamisneuvottelut epäonnistuivat, ja Leterme erosi tehtävästä 23. elokuuta 2007. Kuningas nimitti hänet toistamiseenkin hallitusmuodostajaksi, mutta tämäkin kerta päätyi Letermen eroon 1. joulukuuta 2007.


title: Yves Leterme

text: Hallituskriisi ratkesi, kun vaalit hävinnyt entinen pääministeri Guy Verhofstadt kokosi väliaikaishallituksen, johon Leterme tuli varapääministeriksi vastuualueenaan valtion varat. Seuraten aiempaa ilmoitustaan Verhofstadt astui sivuun pääministerin toimesta 23. maaliskuuta 2008 mennessä ja kuningas nimitti 20. maaliskuuta Letermen pääministeriksi.


title: Yves Leterme

text: Oltuaan pääministerinä vain muutamia kuukausia Leterme jätti 14. heinäkuuta kuninkaalle eronpyyntönsä epäonnistuttuaan esittelemään Belgian hallintouudistuksen parlamentille luvatussa aikataulussa. Kuningas ei kuitenkaan myöntänyt eroa, joten Letermen hallitus jatkoi toimessaan. Leterme jätti 19. joulukuuta 2008 uudelleen eronpyyntönsä, jonka kuningas tällä kertaa hyväksyi. Eronpyynnön syynä oli Fortis-pankin myyntiin BNP Paribasille liittynyt jupakka.


title: Yves Leterme

text: Leterme nousi uudelleen hallitukseen, tällä kertaa ulkoministeriksi, seuraajansa Herman Van Rompuyn pääministerikaudella. Van Rompuy valittiin marraskuussa 2009 Eurooppa-neuvoston ensimmäiseksi pysyväksi puheenjohtajaksi (jota nimitetään joskus harhaanjohtavasti "Euroopan unionin presidentiksi"), ja Leterme nimitettiin 25. marraskuuta uudestaan pääministeriksi.


title: Yves Leterme

text: Eronpyyntönsä Leterme jätti kuninkaalle 22. huhtikuuta 2010 Flaamien liberaalipuolueen jätettyä aiemmin hallituksen johtuen kiistasta, joka koski ranskankielisten oikeuksia hollanninkielisellä alueella Brysselin ympäristössä.


title: Yves Leterme

text: Yves Leterme sai kyseenalaista kunniaa, kun 21. elokuuta 2007 RTBF:n toimittaja pyysi häntä laulamaan Belgian kansallislaulun "La Brabançonnen" ja Leterme alkoikin hyräillä Ranskan kansallislaulua "Marseljeesia".


title: Louis François Boufflers

text: Louis François Boufflers (oik. Louis François, Boufflersin herttua) (10. tammikuuta 1644 – 20. elokuuta 1711 Fontainebleau) oli ranskalainen kenraali ja Ranskan marsalkka.


title: Louis François Boufflers

text: Hän palveli Afrikassa vuonna 1662, Ranskan–Hollannin sodassa ja yhdeksänvuotisessa sodassa. Vuonna 1693 hänestä tuli Ranskan marsalkka.


title: LSD (täsmennyssivu)

text: LSD voi tarkoittaa esimerkiksi:


title: Kärpänen II

text: Kärpänen II () on vuonna 1989 valmistunut yhdysvaltalainen kauhu- ja tieteiselokuva, jonka ohjasi Chris Walas. Pääosissa olivat Eric Stoltz ja Daphne Zuniga. Elokuva on jatko-osa vuonna 1986 valmistuneelle Kärpäselle. John Getz oli ainoa ensimmäisen elokuvan näyttelijä, joka palasi rooliinsa jatko-osassa.


title: Kärpänen II

text: Stoltzin esittämän Martin Brundlen isä oli tiedemies Seth Brundle, joka muuttui ihmiskärpäseksi edellisessä elokuvassa.


title: Kärpänen II

text: Elokuva menestyi hyvin lippuluukulla, mutta useiden kriitikkoiden mielestä elokuva oli tasoltaan edeltäjäänsä huonompi.


title: Kärpänen II

text: Veronica Quaife kuolee synnytykseen ja Bartok Industriesin omistaja, Anton Bartok, ottaa pojan huollettavakseen. Hänen tarkoituksenaan on hyötyä Martinin ainutlaatuisista kyvyistä, jotka hän peri isältään.


title: Kärpänen II

text: Martin kasvaa aikuiseksi jo viidessä vuodessa johtuen hänen perimästään. Martin tiedostaa olevansa erilainen kuin muut ihmiset, mutta ei tiedä mistä se johtuu. Bartok tarjoaa Martinille työtä Seth Brundlen teleporttien parissa. Bartokin on tiedemiehineen yrittänyt viimeisten viiden vuoden aikana saada teleportit toimimaan, mutta eivät ole onnistuneet. Mies toivoo Martinin voivan saavan päätökseen isänsä aloittaman työn.


title: Kärpänen II

text: Martinin ahertaessa teleporttien kimpussa hän ystävystyy Beth Loganin kanssa. Lopulta teleportit saada toimintaan. Martin saa selville totuuden isästään, itsestään, Bartokin aikeista ja mahdollisesta parannuskeinosta. Parannuskeinossa on tarkoituksensa vaihtaa Martinin hyönteisgeenit toisen ihmisen terveisiin geeneihin. Samoihin aikoihin Martinissa ilmenevät ensimmäiset muodonmuutoksen merkit.


title: Kocaelin maakunta

text: Kocaelin maakunta on yksi Turkin 81 maakunnasta. Se sijaitsee Pohjois-Turkissa, Istanbulin itäpuolella, rajautuen pohjoisessa Mustaanmereen. Lännestä maakuntaan työntyy Marmaranmeren Izmitinlahti.


title: Kocaelin maakunta

text: Maakunnan pääkaupunki on İzmit. Maakunnalla on pinta-alaa 3 397 neliökilometriä.


title: Kocaelin maakunta

text: Kocaelin naapurimaakunnat ovat Bursa etelässä, Yalova lounaassa, Istanbul luoteessa, sekä Sakarya idässä.


title: Kocaelin maakunta

text: Kocaelin maakunta jakautuu paikallishallintoa varten 12 piirikuntaan.


title: Jim Hines

text: James Ray ”Jim” Hines (s. 10. syyskuuta 1946 Dumas, Arkansas) on yhdysvaltalainen pikajuoksija ja olympiavoittaja. Hines on jäänyt historiaan ensimmäisenä 10 sekunnin alittajana sadan metrin juoksussa. Hän piti 15 vuotta hallussaan 100 metrin juoksun maailmanennätystä rikottuaan Armin Haryn ennätyksen.


title: Jim Hines

text: Hines syntyi Arkansasin Dumasissa, mutta varttui Kalifornian Oaklandissa, jossa hän valmistui McClymonds High Schoolista vuonna 1964. Nuorempana hän pelasi baseballia kunnes hänen juoksijan lahjat huomattiin, ja hänestä tuli pikajuoksija. Vuonna 1968 Yhdysvaltojen mestaruuskilpailuissa Sacramentossa Hinesistä tuli ensimmäinen mies, joka virallisesti rikkoi 10 sekunnin rajan 100 metrin juoksussa. Hän juoksi kilpailun välierässä käsiajanotolla ajan 9,9, vaikka epävirallisella sähköisellä ajanotolla ajaksi saatiinkin 10,03. Samassa juoksussa Hinesin perässä tulleelle Ronnie Ray Smithille (sähköaika 10,13) ja myöhemmässä välierässä juosseelle Charles Greenelle (sähköaika 10,09) mitattiin käsiajanotolla myös aika 9,9. Finaalin Greene voitti, Hinesin jäädessä toiseksi. Edellisenä vuonna miesten järjestys oli ollut toisin päin 100 jaardin kisassa.


title: Jim Hines

text: Joitain kuukausia myöhemmin Méxicon olympialaisissa Hines voitti 100 metrin olympiakultaa. Viralliseksi ajaksi sähköisellä ajanotolla saatiin 9,95. Se oli uusi maailmanennätys ja ensimmäinen 10 sekunnin alitus sähköisellä ajanotolla. Hines oli mukana myös toisessa maailmanennätyksessä, kun Yhdysvaltojen 4 x 100 metrin joukkue voitti olympiakultaa ennätysajalla.


title: Jim Hines

text: Olympialaisten jälkeen Hines tavoitteli uraa amerikkalaisen jalkapallon pelaajana Miami Dolphins -joukkueessa, mutta ei menestynyt siinä.


title: Jim Hines

text: Hinesin 100 metrin maailmanennätys säilyi poikkeuksellisen pitkään. Vasta vuonna 1983 Calvin Smith rikkoi sen ajalla 9,93.


title: Chet Miller

text: Chet Miller (19. heinäkuuta 1902 Detroit, Michigan - 15. toukokuuta 1953 Indianapolis, Indiana) oli yhdysvaltalainen autourheilija. Hänellä oli takanaan pitkä Indy-ura, jonka aikana hän sai lempinimen "Dean of the Speedway".


title: Chet Miller

text:
Urallaan Miller osallistui kuuteentoista Indianapolis 500 -kilpailuun, joissa molemmissa keskeytti. Hän saavutti kaksi ennätystä: yli 5000 mailia ajamista Indy 500 -kisassa johtamatta kertaakaan, ja saavutti nopeimman kierrosajan kaukaisimmasta lähtöruudusta (9. ruutu).
Millerin seitsemästoista osallistuminen Indy 500 -kilpailuun jäi sikseen, sillä hän menehtyi 1953 kisaa edeltäneissä harjoituksissa sattuneessa onnettomuudessa.


title: Chet Miller

text: Miller on listattu Formula 1 -kuljettajaksi, koska Indianapolis 500 oli osa F1-sarjaa 1950-60, ja tuona aikana hän osallistui kilpailuun kahdesti.


title: Cartoon Network

text: Cartoon Network (lyhenteenä CN) on yhdysvaltalainen kaapelitelevisiokanava, joka keskittyy animaatioihin. Se näkyy myös eri puolilla maailmaa digitaalitelevisioverkon ja satelliitin kautta. Ohjelmat on suunnattu lapsille ja nuorille. CN-kanava lähettää sarjoja joka päivä 24 tuntia viikossa. Kanava on maksullinen, ja siellä on harvoin ylimääräisiä mainoskatkoja. Kanava on pääasiassa nuorille suunnattu kanava, mutta Yhdysvalloissa sen myöhäisilloissa esitetään Adult Swim -nimisessä osiossa enemmän aikuisemmille nuorille suunnattua animaatiota. Viime vuosina CN:llä on esitetty myös näytelmäsarjoja ja elokuvia.


title: Cartoon Network

text: Cartoon Network aloitti toimintansa Yhdysvalloissa vuonna 1992 lokakuussa, joilloin sen ensimmäinen ohjelma oli Looney Tunes. Skandinaviassa kanava aloitti toimintansa vuonna 2000. Cartoon Network aloittaa lähetykset Suomessa toukokuussa 2017.


title: Cartoon Network

text: Pohjoismaissa esitettäviä ohjelmia:Skandinaviassa esitettyjä ohjelmia.


title: Gothika

text: Gothika on vuonna 2003 ensi-iltansa saanut yliluonnollinen jännityselokuva. Elokuvan on ohjannut Mathieu Kassovitz ja pääosassa esiintyy Halle Berry.


title: Gothika

text: Elokuva kertoo rikospsykologi Miranda Greystä joka herää Woodwardin vankimielisairaalassa ja häntä syytetään murhasta. Miranda ei muista mitään ja on varma ettei tappanut ketään. Hän alkaa nähdä ahdistavia ja kauheita näkyjä ja alkaa etsiä totuutta murhista.


title: Elukka

text: Elukka () on vuonna 2001 ensi-iltansa saanut komediaelokuva. Elokuvan on ohjannut Luke Greenfield ja pääosassa on Rob Schneider.


title: Elukka

text: Elokuva kertoo Marvinista, joka toimistotyössään poliisiasemalla haaveilee oikeasta poliisin työstä. Haavensa toteuttamiseksi hänen täytyisi läpäistä kuntotesti, joka on kuitenkin Marvinille melkein mahdotonta. Eräänä päivänä Marvin joutuu auto-onnettomuuteen ja syöksyy autossaan jyrkänteeltä. Hullu tiedemies pelastaa Marvinin ja käyttää tätä koekaniininaan. Marvin herää autossaan tietämättä mitään hänelle tehdyistä kokeista, mutta pian tiedemiehen kokeiden tuloksena Marvinin käytös alkaa muuttua eri eläimiä muistuttavaksi.


title: Uuden Maailman tiedotussota

text: Uuden Maailman valloituksen tiedotussota, jonka vaiheissa Espanjan hallitsijat rohkaisivat alamaisiaan kääntymään suoraan heidän puoleensa missä asiassa tahansa, kirjeitse, tai muulla tavoin.


title: Uuden Maailman tiedotussota

text: Kyseessä oli eräänlainen sananvapaus, jonka perimmäisenä tarkoituksena oli rakentaa imperiumia ja pitää asioiden kulku hallitsijoiden omissa käsissä, alamaisten valvoessa toinen toisiaan. Uuden Maailman valloituksesta kasvoi todellinen asiakirjaviidakko. Asemasta ja rikastumisesta käytiin taistelua miekoin, sulkakynin ja kaikin kateuden tuomin apuneuvoin. Tärkeitä tiedonhaltijoita olivat merenkulkijat, joka näkyy kuningatar Johanna Mielipuolen vuonna 1509 antamasta määräyksestä, jonka sisältöön myöhemmät hallitsijat, mm. Kaarle V tekivät muutoksia:


title: Uuden Maailman tiedotussota

text: “...Kuninkaallisten Oikeusistuimiemme, tai henkilöiden, mitä arvo- ja tärkeysastetta he edustavatkaan, ei sallita estää tai asettaa välitöntä tai välillistä estettä niille, jotka haluavat itse saapua tai lähettää tiedoksemme sellaista, joka on sopivaa Kuninkaalliselle palvelluksi tulemisellemme, ei laivojen Päälliköille, Piloteille ja Merimiehille, joiden tehtävänä on tietojen tuominen laivoillaan näihin Valtakunnan osiin; uhalla, että määräyksen rikkoja menettää kaikki saamansa suosionosoitukset, etuoikeudet, virat, omistusoikeudet ja muut saannot, jotka määrätään menetetyiksi Rahakamarillemme, ja että syylliset tuomitaan heti, ja että pidämme heitä tuomion saaneina; ja määräämme että tuomiot on pantava täytäntöön. Ja koska on tarkoituksenmukaista, että jokin esiin tulevaksi tarkoitettu asia ei tulisi Varakuninkaan, Tuomareiden ja mahtavien henkilöiden tietoon, koska tuo tiedoksemme aiottu asia saattaa koskea näiden tekemää epäoikeudenmukaisuutta, vääryyttä, tai muuta heidän mielivaltaisuuttaan, on asia käsiteltävä salaisena: Määräämme, että tuollaisissa tapauksissa asianosaisilla ei ole velvollisuutta kääntyä Varakuninkaiden, Presidenttien ja Tuomarien puoleen. Ja määräämme että puoleemme kääntyviä ei estetä, jotta he auttaisivat oikeuden tapahtumista, tai rikkojia tullaan rankaisemaan.”


title: Uuden Maailman tiedotussota

text: Hallitsijat huomasivat joutuneensa tiedotussodan kohteeksi. Niinpä vuodelta 1529 on Kaarle V:n kehotus, jolla halutaan pienentää, ei kuitenkaan estää, virkamiesten lähettämien kirjeiden määrää:


title: Uuden Maailman tiedotussota

text: “Olisi suotavaa, että Kuninkaalliset Virkamiehemme, kirjoittaessaan meille virkaansa liittyvistä asioista, laatisivat kirjeensä yhdessä, jolloin vältytään saman asian toistamiselta, paitsi silloin kun joku ei voi pitää omaa asiaansa salassa, ja että ei olisi sopivaa muiden tietävän siitä.”


title: Uuden Maailman tiedotussota

text: Kuningas Filip II, joka oli kuittien ja selvitysten suuri ystävä antoi Intioiden Neuvostoll määräyksiä tietojen keräämiseksi historiankirjoitusta varten. Asiasta kertovia ohjeita ja määräyksiä levitettiin kaikkialle Intioihin. Vuonna 1572 saatettiin viranomaisten tietoon, että nämä tiedottaisivat


title: Uuden Maailman tiedotussota

text: “...audiensiansa alueen henkilöistä, niin maallikoista, kuin sääntökuntiin kuuluvista, jotka ovat kirjoittaneet, tai joilla on hallussaan jokin historia, muistelmia, tai selvityksiä jostakin löytöretkestä, valloituksesta, hyökkäyksestä entrada tai joistakin noissa provinsseissa käydyistä sodista. Jotta voitaisiin seurata Intioiden historiaa totuuden pohjalta, universaaleja, tai muistamisen arvoisia tapahtumia, määräämme Varakuninkaiden, Audiensioiden ja Kuvernöörien tutustumaan arkistoihinsa ja papereihinsa, joita ovat vastaanottaneet viisailta ihmisiltä. Sellaiset asiakirjat, jotka ovat historiallisesti kiinnostavia, niin hallinnon, sodan, löytöretkien ja muiden alueillamme tapahtuneiden asioiden kannalta, on lähetettävä meille Intioiden Neuvoston kautta alkuperäisinä, tai autenttisina kopioina.”


title: Uuden Maailman tiedotussota

text: Vuonna 1573 annetuissa ns. asuttamisen ohjeissa Filip II täydensi määräyksiään:


title: Uuden Maailman tiedotussota

text: ”Meritse tai maitse tapahtuvan löytöretken alkamisen jälkeen on löytöretkeilijöiden ryhdyttävä merkitsemään muistiinpanoja näkemästään, löytämästään ja kaikista matkan aikana sattuneista tapahtumista. Ja kaikki kirjaan kirjoitettu on päivittäin luettava niille, jotka ovat olleet tapahtumissa mukana, koska näin voidaan parhaiten saada selville totuus. Luotettujen henkilöiden allekirjoittama kirja on säilytettävä huolellisesti, jotta se voidaan matkalta palattua luovuttaa Neuvostollemme, tai Audiensialle, joissa siihen voidaan tutustua ja ottaa siihen kantaa.”


title: Uuden Maailman tiedotussota

text: Hallinnon helpottamiseksi määrättiin löydetyille seuduille annettavaksi nimet ja muodostaa niistä provinsseja. Löydetyille kaupungeille ja suuremmille kylille, myös itse perustetuille, oli annettava nimet, samoin kuin oli annettava nimet myös vuorille ja joille. Sevillan Casa de Contratación kokosi maailmalta kerätyt tiedot ja toimitti ne Casan cosmografeille karttojen ja selvitysten laatimista varten. Tallennettujen tietojen pohjalta kuninkaan neuvostot valmistelivat lakeja hallitsijan hyväksyttäväksi.


title: Kari Tamminen

text: Kari Tamminen (s. 2. joulukuuta 1959) on suomalainen muusikko, ohjaaja ja ääninäyttelijä. Häntä on kuultu lukuisissa animaatioissa sekä monilla äänilevyillä.


title: Earl Dodge

text: Earl Farwell Dodge (24. joulukuuta 1932 – 7. marraskuuta 2007) oli yhdysvaltalainen poliitikko. Hän syntyi Maldenilla, Massachusettsissa, ja kuului pieneen, kieltolakia kannattavaan "Prohibition Party" -puolueeseen.


title: Earl Dodge

text: Dodge oli vailla kummempaa menestystä ehdolla useiden tärkeiden poliittisten virkojen haltijaksi. Hän oli vuonna 1966 ehdolla Yhdysvaltain senaatin jäseneksi Kansasista saaden 9 400 ääntä. Hän oli ehdolla Coloradon kuvernööriksi vuosina 1970, 1974, 1982, 1986 sekä 1994; parhaiten hän menestyi vuonna 1986, jolloin hän sai 8 200 ääntä.


title: Earl Dodge

text: Dodge oli ehdolla varapresidentiksi 1976 ja 1980 sekä presidentiksi 1984, 1988, 1992, 1996 ja 2000. Hän menehtyi sydänkohtaukseen 74 vuoden ikäisenä.


title: Napapiirin Palloketut

text: Napapiirin Palloketut on Rovaniemellä toimiva lentopalloseura. Seurassa on sekä aikuisten toimintaa että myös poikien juniorilentopalloilua. Seura on pelannut Suomen korkeimmalla sarjatasolla kausina 1996-2007. Kaudella 2006-2007 se toimi yhteistyössä Perungan Poikien kanssa ollen saman katon alla seurana nimeltään Santasport.Napapiirin Palloketut pelaa kotiottelunsa Keltakankaan Liikuntahallilla (entinen Rovaniemen Kauppaopisto), johon mahtuu yleisöä 600. Kaudella 2006 Napapiirin Pallokettujen yleisökeskiarvo oli liigan yksi suurimmista.


title: Napapiirin Palloketut

text: Napapiirin Pallokettujen tie vei Suomen ylimmällä sarjatasolle historiansa ensimmäisen kerran kaudeksi 1996. Tuolloin joukkueessa pelasivat muun muassa latvialainen huippupelaaja Normunds Veinbergs. Napan tie vei nopeasti liigan kärkijoukkueisiin, ja joukkue pääsi juhlimaan ensimmäisen kerran SM-mitalia kaudella 1999, kun pronssimitalit löysivät tiensä Rovaniemelle. Tuolloin Napan runkopelaajia olivat latvialainen Normunds Veinbergs, sekä virolainen Avo Keel, joka valittiin liigan parhaimmaksi pelaajaksi kauden jälkeen, sekä tähtiseitsikkoon yhdessä Veinbergsin kanssa.


title: Napapiirin Palloketut

text: Kaudella 2000 Napapiirin Pallokettujen joukkue oli entistä nimekkäämpi ja tie vei aina finaaleihin asti, jossa joukkue kohtasi legendaarisen Kuopion KuPS-Volleyn. Finaalisarja nousi yhdeksi SM-liigan historian ikimuistoisimmista ja eteni aina viidenteen ja ratkaisevaan peliin. Kuopion jäähallissa pelattu viides finaali oli taistelujen taistelu joka päättyi lopulta tiukasti KuPS-Volleyn suomenmestaruuteen 5000 katsojen huutaessa. Napan latvialaispelaaja Normunds Veinbergs valittiin liigakauden parhaimmaksi pelaajaksi.


title: Napapiirin Palloketut

text: Seuraavan kerran Napa pääsi nauttimaan mitaleista kaudella 2005, kun se eteni Suomen Cupin finaaliin. Tuolloin joukkueen runkopelaajia olivat virolainen Kristian Öuekallas, tähtihakkuri Marko Aho sekä maajoukkueen ovia kolkutellut Jukka Lehtonen. Napa vei Suomen Cupin mestaruuden, ja jatkoi tämän jälkeen hyviä otteitaan myös SM-liigassa. Joukkue voitti lopulta runkosarjan ylivoimaiseen tapaan. Pudotuspeleissä joukkue hävisi välierissä suomenmestaruuteen edenneelle Tampereen Isku-Volleylle tiukasti, ja oli näin pronssiotteluissa vihollistaan Perungan Poikia vastaan. Pronssi meni lopulta Perungan Pojille otteluvoitoin 2-0.


title: Napapiirin Palloketut

text: Kauden jälkeen Napa yhdistyi yllättäen kilpakumppaninsa Perungan Poikien kanssa. Uusi seura sai nimen Rovaniemen Santasport, jonka kanssa solmittu sopimus oli kolmivuotinen. Ensimmäinen kausi uuden seuran kanssa meni nappiin sillä joukkue otti Euroopan kentillä kovia päänahkoja. Muun muassa Euroopan kovimpiin joukkueisiin lukeutuva Iskra Odintsova sai kokea Santasportin kovuuden Suomessa. Kausi päättyi suomenmestaruuteen Pielaveden Sampon kaatuessa.


title: Napapiirin Palloketut

text: Kauden jälkeen kuitenkin Napa irtisanoi sopimuksensa yllättäen Santasportin seurasta. Syynä olivat erimielisyydet johtokunnassa, ja näin Napa jatkoi vuoden tauon jälkeen omana seuranaan, ja sai paikan 1-sarjaan. Lentopallon 1-sarjaan joukkue lähti omilla kasvateillaan ja etenikin aina liigakarsintoihin pääsemiseksi oleviin karsintapeleihin, joista joukkue lopulta tippui täpärästi. Kauden aikana joukkue pelasi useita harjoitusotteluita huippujoukkueita vastaan. Kovin voitto tuli kun joukkue kaatoi Norjan liigan mestarin Tomsö BK:n erin 3-2.


title: Napapiirin Palloketut

text: Lentopallokaudella 2008/2009 Napapiirin Palloketut sijoittuivat lentopallon miesten 1-sarjan pohjoislohkossa kolmanneksi heti Oulun Ettan ja Vaasan Kiiston jälkeen. NaPa oli mm. runkosarjakauden aikana voittamaton kotikentällään Keltakankaan liikuntahallissa. Jatkokarsinnassa lentopalloliigaan NaPa kohtaa Korson Vedon.Napapiirin Palloketut on yksi Nuori Suomen sinettiseuroista. Sinettiseura tunnustuksen voi saada seura, jolla juniorityö on hyvää sekä olosuhteet sen mukaiset.


title: Napapiirin Palloketut

text: Napapiirin Pallokettujen toimisto sijaitsee Lappi Areenalla, Ounasvaaralla.


title: Vera-Ellen

text: Vera Ellen Westmeier Rohe eli Vera-Ellen (16. helmikuuta 1921 Norwood, Ohio – 30. elokuuta 1981 Los Angeles, Kalifornia) oli yhdysvaltalainen näyttelijä ja tanssija. Hän tuli tunnetuksi mm. Fred Astairen, Gene Kellyn ja Donald O'Connorin tanssiparina elokuvissa.


title: Vera-Ellen

text: Vera-Ellen syntyi Ohiossa saksalaislähtöiseen sukuun ja teki Broadway-debyyttinsä vuonna 1939. Hänen elokuviinsa kuuluvat "Valkea joulu" (1954), "Sardiinimysteerio" (1949) ja "Ihanasti rakastunut" (1951).


title: Vera-Ellen

text: Vera-Ellen kärsi 1950-luvulla ilmeisesti anoreksiasta ja hieman myöhemmin vaikeasta artriitista. Hän oli kahdesti naimisissa, mutta menetti ainoan tyttärensä kätkytkuoleman vuoksi 1963. Hän vetäytyi osittain näiden käänteiden ajamana pois julkisuudesta ja kuoli Los Angelesissa 60-vuotiaana.


title: Vera-Ellen

text: Vera-Ellenillä on tähti Hollywood Walk of Famella.


title: Esko Heikkinen

text: Esko Heikkinen (s. 1953) on suomalainen trumpetisti, säveltäjä, kapellimestari ja sovittaja, joka on saanut kansainvälistä tunnustusta lead-trumpetistina. Hän johtaa Helsingin poliisisoittokuntaa sekä toimii Sibelius-Akatemian jazz-osastolla trumpetinsoiton opettajana. Hän on myös puhallinorkesterikouluttaja.


title: Esko Heikkinen

text: Suomen Jazzliitto myönsi Heikkiselle vuoden 1998 Yrjö-palkinnon


title: Kaasmarkku

text:
Kaasmarkku () on maaseutukylä ja 607 asukkaan taajama Ulvilan itäosassa Satakunnan maakunnassa. Kaasmarkun merkittävimpiä rakennuksia ovat koulu, VPK:n talo ja rukoushuone. Kaasmarkku sijaitsee lähellä Valtatie 11:tä, joka kulkee Porista Tampereelle.
Vuonna 2005 Kaasmarkku valittiin Satakunnan vuoden kyläksi.


title: Kaasmarkku

text: Kaasmarkun asutuksen on päätelty alkaneen vuoden 1250 paikkeilla. Vuoden 1590 asiakirjoissa puhutaan neljästä maatilasta, hieman myöhemmin viidestä. Yhdestä näistä tehtiin Ulvilan pappila, jossa asui ensimmäisenä vuosina 1616–1628 Ulvilan kirkkoherrana toiminut Johannes Sigfridinpoika Forskäl. 1600-luvulla pappila siirrettiin lähemmäs kirkkoa Ulvilan Gammelgårdiin. Muut Kaasmarkun tilat joutuivat 1600-luvun puolivälissä kruunun haltuun ja liitettiin 1651 Porin kreivikuntaan. 1600-luvun lopun reduktiossa kolmesta tilasta tuli sotilaspuustelleja. Pian tiloja kylässä oli kuusi, ja kaikki talonpoikien hallussa: Hintsala, Paavola, Simula, Jaakola, Rotkus sekä Maunula eli Maula, joka paloi isonvihan aikana. Sittemmin tiloja jaettiin, mistä syntyi uusina tiloina Huhtala, Anttila, Hintsala-Mäkelä, Äijälä ja Maria Mäkelä.


title: Kaasmarkku

text: Vuonna 1860 lukkari Juho Fredrik Nyström perusti Mäkelän tilalle villakehräämön, josta 15 vuotta myöhemmin tuli verkatehdas ja osa Kaasmarkun tehdasosakeyhtiötä. Verkaa valmistettiin Kaasmarkussa vuoteen 1926 saakka, etenkin vihreää verkaa Venäjän sotaväen vaatetukseen.


title: Valkeavuoren koulu

text: Valkeavuoren koulu on koulu Kaarinassa. Koulussa toimivat vuosiluokat 1–9, ja se on samalla Kaarinan suurin koulu. Koulu perustettiin syksyllä 2006, kun Ylikylän koulu ja Veitenmäen koulu yhdistyivät yhdeksi kouluksi. Rehtorina toimii Kaj Kanervavuori. Koulussa toimivat myös musiikkiluokat ja musiikkiluokkien nuorisokuoro.


title: Harry Vardon

text: Harry Vardon (9. toukokuuta 1870 – 20. maaliskuuta 1937) oli jerseyläinen golfinpelaaja. Hän voitti Britannian avoimen golfturnauksen kuudesti – vuosina 1896, 1898, 1899, 1903, 1911 ja 1914. Hän menestyi myös Yhdysvalloissa ja voitti vuoden 1900 U.S. Openin sekä uransa aikana kaikkiaan 62 golfturnausta.


title: Harry Vardon

text: Vardon kuoli Hertfordshiressä 66-vuotiaana kärsittyään tuberkuloosista. Hänet otettiin vuonna 1974 World Golf Hall of Fameen ensimmäisten joukossa. Hän oli syntynyt ja viettänyt lapsuutensa Grouvillessä, Jerseyllä Kanaalisaarilla.


title: Pauline Musters

text: Pauline Musters (26. helmikuuta 1876 – 1. maaliskuuta 1895) on Guinnessin ennätysten kirjan mukaan lyhin koskaan mitattu nainen. Hänen pituudekseen saatiin ruumiinavauksessa 61 cm.


title: Pauline Musters

text: Musters syntyi 30 cm pitkänä Alankomaissa ja menehtyi 19-vuotiaana New Yorkissa. Kuolinsyyt olivat keuhkokuume ja meningiitti. Musters oli yhdeksän vuoden iässä ollut ainoastaan 55 cm:n pituinen ja 1,5 kg:n painoinen.


title: Klearkhos Soloilainen

text: Klearkhos Soloilainen (; 300-luku eaa.) oli antiikin kreikkalainen peripateettiseen koulukuntaan kuulunut filosofi.


title: Klearkhos Soloilainen

text: Klearkhos oli kotoisin Soloista, Kyprokselta. Hän kuului peripateetikkoihin, mutta sai vaikutteita myös akatemialaisuudesta ystävänsä Herakleides Pontoslaisen kautta.


title: Klearkhos Soloilainen

text: Klearkhoksen uskotaan matkustaneen baktrialaiseen Ai-Khanoumin kaupunkiin. Hän oli Stasanorin, Aleksanteri Suuren kenraalin ja myöhemmän Baktrian ja Sogdianan satraapin, maanmies ja aikalainen.


title: Klearkhos Soloilainen

text: Ai-Khanoumista on löydetty vuosiin 300–250 eaa. ajoitettu hautamuistomerkki, joka on tunnistettu Kineaan haudaksi. Kineas kuvataan kreikkalaisen siirtokunnan perustajaksi ja johtajaksi ("oikistes"). Hautamuistomerkissä on kirjoitus, jonka on sen itsensä mukaan kirjoittanut Klearkhos, jota pidetään samana Klearkhos Solilaisena. Hän kopioi kirjoituksen Delfoista.


title: Klearkhos Soloilainen

text: Kirjoituksessa lukee:


title: Klearkhos Soloilainen

text: Klearkhos kirjoitti laajalti itäisistä kulttuureista, Persiasta Intiaan, ja häneltä tunnetaan useita tekstikatkelmia. Hänen teoksensa "Kasvatuksesta" (, "Peri paideiās") tunnetaan Diogenes Laertiokselta.


title: Klearkhos Soloilainen

text:
Klearkhos esitti useita teorioita läntisten ja itäisten uskontojen välisistä yhteyksistä. Teoksessaan "Kasvatuksesta" hän kirjoitti, että "gymnosofistit ovat maagien jälkeläisiä". Toisessa Josephuksen lainaamassa tekstissä hän kertoo keskustelusta Aristoteleen kanssa, jossa filosofi sanoi heprealaisten olevan intialaisten filosofien jälkeläisiä.
Hänen teoksiinsa kuuluivat myös::Tutkijat ovat erimielisiä siitä, tulisiko Aelianus Tacticuksen lainaama sotataktiikkaa käsittelevä teos laittaa Klearkhos Solilaisen vai Klearkhos Herakleialaisen nimiin.


title: Kallo (sarjakuvahahmo)

text: Kallo () on Marvel-kustantamon sarjakuvissa esiintyvä superroisto. Hahmon loivat käsikirjoittaja Mark Gruenwald ja piirtäjä Kieron Dwyer. Kallon ensiesiintyminen tapahtui amerikkalaisen "Captain America"-lehden numerossa 360. Kallo esiintyy tavallisesti natsirikollinen Punakallon henkivartijana. Hänen tunnetuin tekonsa lienee Kapteeni Amerikan surmaaminen, vaikka asiasta onkin edelleen jonkin verran epäselvyyttä.


title: Kallo (sarjakuvahahmo)

text: Suomessa Kallo esiintyi ensimmäisen kerran "MARVEL"-lehden numerossa 10 (1992).


title: Kallo (sarjakuvahahmo)

text: Kallo on toiminut miltei koko uransa ajan pelätyn natsisotarikollisen ja Kapteeni Amerikan arkkivihollisen Punakallon leivissä. Hän johtaa tämän eliittikaartia, jonka Punakallo lähettää usein hoitamaan tärkeitä tehtäviään. Kallo onkin taistellut niin Kostajia, Kingpiniä kuin Helvetintulen Klubia vastaan. Kallo on pysytellyt lojaalina Punakallolle ja etsi työnantajansa käsiinsä Magneton jätettyä tämä kuolemaan lukittuun kellariin. Punakallo kuitenkin erottaa Kallon myöhemmin, koska tämä kyseenalaisti Kyyn ottamista mukaan operaatioihin.


title: Kallo (sarjakuvahahmo)

text: Kallo kuitenkin pyrki saavuttamaan herransa suosion ja kidnappaa Timanttiselän ja vangitsee tämän hylättyyn metrotunneliin. Kallo pakottaa Timanttiselän läpikäymään rankkoja taisteluharjoituksia ja yrittää samalla manipuloida tämän salamurhaamaan Kapteeni Amerikan. Timanttiselkä kuitenkin vastustaa aivopesua, mutta Kallon onnistuu varastaa Kostajien kartanosta Kapteeni Amerikan verinäytteitä, joista Punakallo myöhemmin kloonaa itselleen uuden kehon hullun tiedemiehen Arnim Zolan avulla. Kallo saavuttaa uudelleen Punakallon suosion, mutta Kapteeni Amerikan ja Haukan hyökätessä Punakallon linnoitukseen Kallo jää vangiksi.


title: Kallo (sarjakuvahahmo)

text: Paettuaan vankilasta Kallo ryhtyy palkkasoturiksi, joka myy kykyjään eniten tarjoavalle.


title: Kallo (sarjakuvahahmo)

text: Nykyään Kallo otti tehtäväkseen Kapteeni Amerikan murhaamisen ja ampui luodin tähän. Kyseenalaista kuitenkin on, osuiko Kallon luoti Kapteenin olkapäähän vai sydämeen. Haukka sai Kallon kiinni ja luovutti tämän YPKVV:lle ja myöhemmin Wolverine sekä Daredevil kuulustelivat Kalloa. Tällöin Daredevil sai aistiensa avulla selville, ettei Kallo tiennyt kuka hänet palkkasi murhatyöhön ja että palkkatappaja oli varma, ettei ollut ampunut surmaavaa laukausta.


title: Kallo (sarjakuvahahmo)

text: Kallo vietiin LAUTTA nimiseen vankilaan ja nähtiin viimeksi Suomessa Megan suurpaon yhteydessä mutta Luke Cage sai kuitenkin hänet kiinni ennen kuin hän ehti paeta.


title: Kallo (sarjakuvahahmo)

text: Kallolla ei ole yliluonnollisia voimia. Hän on kuitenkin vaarallinen vastustaja lähitaistelussa. Useita kertoja Kallo on taistellut tasapäisesti Kapteeni Amerikan kanssa. Häntä pidetäänkin yhtenä Marvel-universumin parhaimmista lähitaistelijoista. Itse Urakoitsija on opettanut Kallolle kamppailulajien hienouksia. Fyysisesti Kallo on kookas ja vahva mies, mutta liikkuu silti vaivattoman notkeasti ja nopeasti. Hän on myös erinomainen ampuja tuliaseilla, mutta heittää vaarallisen tarkasti myös heittoveitsiä.


title: Kallo (sarjakuvahahmo)

text: Kallon tavanomaisimpaan aseistukseen kuuluu iso puukko ja pieni varsijousi.


title: Tia Texada

text: Tia Texada (oik."Tia Nicole Tucker", s. 14. joulukuuta 1971 Louisianassa) on yhdysvaltalainen näyttelijä ja laulaja. Hän esiintyy muun muassa sarjassa "Hädän hetkellä". Sarja sai Florida Film Critics Circle Awards -palkinnon 2003. Lisäksi hän on saanut 2004 roolityöstään sarjassa henkilökohtaisesti Imagen Award -palkinnon.


title: Tyyris Tyllerö (lehti)

text: Tyyris Tyllerö on aikuisille suunnattu lastenkulttuurijulkaisu, joka käsittelee aihealuettaan laajasti roolipeleistä lastentanssiin. Se on saanut Lastenkulttuurin valtionpalkinnon vuonna 1992.


title: Bror Schöneman

text: Bror Schöneman (1781 Viitasaari - 11. heinäkuuta 1808 Kokkoneva, Perho) oli Suomen sodan aikana Rautalammin komppanian varusmestari ja vänrikki. Hän kuoli Kokkonevan taistelussa 1808 ollessaan suorittamassa komentajansa everstiluutnantti Otto Henrik von Fieandtin alaisuudessa väkivaltaista tiedustelutehtävää Perhossa. Schönemanille on pystytetty muistomerkki Perhon Kokkonevalle.


title: Aproteles bulmerae

text: Aproteles bulmerae on Papua-Uudessa-Guineassa elävä lepakkolaji. Nisäkäsnimistötoimikunnan ehdotus lajin suomenkieliseksi nimeksi on "huulihekko".


title: Aproteles bulmerae

text: Täysikokoinen naaras voi painaa 600 grammaa.


title: Aproteles bulmerae

text: Lepakko löydettiin ensimmäistä kertaa 12 000 vuotta vanhoina fossiileina Simbun provinssista Papua-Uudesta-Guineasta. Vuonna 1975 niitä löydettiin elävinä Western-provinssista Luplupwintemin luolasta. Paikalliset sanoivat lepakkojen olevan runsaslukuisia. Kahden vuoden kuluttua joku tai jotkut, ilmeisesti metsästäjät, olivat tuhonneet yhdyskunnan. 1980-luvulla lepakkoja ei nähty ja niiden pelättiin kuolleen sukupuuttoon. Vuonna 1993 samasta luolasta löytyi kuitenkin 160 lepakon vahvuinen yhdyskunta.


title: Aproteles bulmerae

text: Vuonna 1984 yksi yhdyskunta eli Sandaun provinssissa. Tämän lisäksi vain Eastern Highlandsin provinssista on löydetty yksi yhdyskunta.


title: Aproteles bulmerae

text: Lepakot elävät luolissa vuoristojen metsissä noin 1 800–2 400 metrin korkeudessa.


title: Aproteles bulmerae

text: Hampaiden rakenteista päätellen lajin ravinto koostuu ilmeisesti hedelmistä.


title: Aproteles bulmerae

text: Lepakko ei ole seksuaalisesti aktiivinen kahden ensimmäisen elinvuotensa aikana eikä ilmeisesti lisäänny vielä kolmantena elinvuotenaan. Poikaset syntyvät huhtikuussa sokeina ja karvattomina.


title: Suomen Lehdistö

text: Suomen Lehdistö on media-alaa käsittelevä aikakauslehti, jota julkaisee Sanomalehtien Liitto. Suomen Lehdistö ilmestyy kahdeksan kertaa vuodessa. Lehden numero neljä on erikoisnumero, joka sisältää muun muassa sanomalehtien yhteystiedot ja levikit, taloustietoja sekä tilastoja. Lehden päätoimittaja on Riikka Virranta.


title: Suomen Lehdistö

text: Suomen Lehdistö käsittelee muun muassa media-alan tulevaisuutta, journalismia, uusia ansaintamalleja sekä alan tutkimusta ja kehitystä.


title: Kokkonevan taistelu

text: Kokkonevan taistelu käytiin Suomen sodassa 11. heinäkuuta 1808 Ruotsin ja Venäjän keisarikunnan joukkojen kesken Perhossa, Keski-Pohjanmaalla. Edenneitä venäläisiä vastassa olivat everstiluutnantti Otto von Fieandtin komentamat joukot, jotka puolustivat Ruotsin armeijan itäistä sivustaa saarrostukselta.


title: Kokkonevan taistelu

text: Ruotsalaiset olivat siirtyneet Perhoon Siikajoen voiton jälkeen. Von Fieandt lähti kesäkuussa 1808 valtaamaan tiedustelutietojen mukaan vain sadan sotilaan suuruisen joukon puolustamia varastoja Perhossa. Von Fieandtilla oli noin kaksinkertainen joukko venäläisiin verrattuna ja Perhon talonpoikien tuella alue vallattiin 8. kesäkuuta 1808. Tämän jälkeen taistelut jatkuivat Karstulassa ja Perhossa.


title: Kokkonevan taistelu

text:
Kokkonevan taistelu käytiin Perhon Kokkonevalla.
Fieandt oli järjestänyt joukkonsa noin kahden kilometrin pituiseen linjaan. Linjan oikeassa reunassa oli puolikas pataljoona Turunläänin jalkaväkirykmentistä, vasenta sivustaa suojasi pataljoona Savon rykmentistä.
Kenraalimajuri Jankovits antoi venäläisille hyökkäyskäskyn aamuseitsemältä. Hyökkäys kohdistui Fieandtin joukkojen oikeaan sivustaan. Samalla Jankovits oli lähettänyt kolme jääkärikomppaniaa sekä musketööripataljoonan koukkaamaan Fieandtin vasempaan sivustaan.
Venäläisten koukkausyritys saatiin pysäytettyä tarkan tykistötulen sekä vastahyökkäyksen avulla. Venäläiset lähettivät kaksi pataljoonaa koukkaamaan Fieandin selustaan, samaan aikaan suomalaisten vasemmalle sivustalle ilmestyi lisää venäläisten reservejä. Fieandtia huoletti enemmän koukkaavat venäläiset kuin vasemmalle sivustalle annettu paine. Tästä syystä hän antoi perääntymiskäskyn klo 15.30 Kokkonevan luoteispuolelle kohti Ukskoskea.


title: Kokkonevan taistelu

text: Taistelussa von Fieandtin joukoista kaatui 25 ja haavoittui 143. Venäläisten tappiot olivat heidän oman ilmoituksensa mukaan arvioilta kaksinkertaiset. Taistelun jälkeen ruotsalaisjoukot perääntyivät Veteliin, minne sen vahvistukseksi komennettiin eversti Odert Reinhold von Essenin komentama osasto.


title: Kokkonevan taistelu

text: Seuraava merkittävä taistelu käytiin 21. elokuuta Karstulassa, missä Ruotsin armeijan suomalaisjoukot kärsivät noin 500 sotilaan tappiot kaatuneina ja haavoittuneina. Von Fieandt oli sijoittanut käskyn mukaisesti joukkonsa puolustukseen Karstulaan, mutta venäläiset onnistuivat saartamaan joukot.


title: Kokkonevan taistelu

text: Kaatuneiden joukossa oli myös Rautalammin komppanian varusmestari, vänrikki Bror Schöneman, jolle on pystytetty muistomerkki hänen kaatumispaikalleen. Muistomerkkiä vaalii Perhon kotiseutuyhdistys.


title: Äitini merenneito

text: Äitini merenneito (, kor. 인어공주) on vuonna 2004 valmistunut eteläkorealainen elokuva. Elokuva kertoo nuoresta naisesta, joka riitelee äitinsä kanssa, mutta jokin kuljettaa hänet takaisin aikaan, jossa hän näkee vanhempansa ja jotain todella merkillistä heistä. Elokuvan pääosissa näyttelevät Jeon Do-yeon, Park Hae-il ja Ko Du-shim.


title: Matti Tiisala

text: Kalle Matti Tiisala (1. lokakuuta 1955 Helsinki – 17. marraskuuta 2007 Helsinki) oli suomalainen lääkäri, runoilija, aforistikko ja kustantaja.


title: Matti Tiisala

text: Tiisala syntyi lääketieteen lisensiaatti Kaarlo Walter Tiisalan ja Vieno Tellervo Leskisen perheeseen. Hän valmistui lääkäriksi ja toimi lääkärin ammatissa, mutta omistautui sitten kirjailijan työlle ja julkaisi runsaasti omakustanteita.


title: Matti Tiisala

text: Tiisalan esikoisteos "Se ei ollut ovi" palkittiin J. H. Erkon palkinnolla ilmestymisvuonnaan 1982. Viisi vuotta myöhemmin Tiisalalle myönnettiin Valtion kirjallisuuspalkinto hänen toisen runokokoelmansa "Uneksin kuun" ilmestyttyä.


title: Klearkhos

text: Klearkhos voi tarkoittaa seuraavia kreikkalaisia henkilöitä:


title: McLaren MP4/7A

text: McLaren MP4/7A oli Neil Oatleyn suunnittelema auto, jolla McLaren-talli kilpaili Formula 1:ssä kaudella 1992. Auton kilpakuljettajina toimivat brasilialainen Ayrton Senna ja itävaltalainen Gerhard Berger.


title: McLaren MP4/7A

text: McLaren lähti kauteen edellisen kauden MP4/6-autolla ja moottoreilla. MP4/7A:n oli suunniteltu debytoivan kauden neljännessä kilpailussa Espanjan GP:ssa, mutta Williamsin auton ylivoimaisuus pakotti McLarenia aikaistamaan auton debyyttiä kauden kolmanteen kilpailuun Brasiliaan.


title: McLaren MP4/7A

text: MP4/7A oli ensimmäinen McLarenin auto, jossa käytettiin puoliautomaattivaihteistoa. Se oli kehitetty yhdessä TAGn kanssa. Kaasuvaijeri korvattiin sähköisellä järjestelmällä, joka mahdollisti sen että kuljettaja pystyi pitämään kaasupolkimen pohjassa vaihteita vaihdettaessa.


title: Walesin lippu

text: Walesin lippu eli Punainen lohikäärme (, ) on Walesissa käytetty kansallislippu. Lipun mittasuhteet ovat 2:3. Lippu koostuu valkoisesta ja vihreästä poikkiraidasta, joiden päällä on punainen lohikäärme. Valkoinen ja vihreä ovat walesiläisen, Englantia vuosina 1485–1603 hallinneen Tudor-suvun värit. Värit viittaavat myös Walesin tunnukseen purjoon. Walesin lippu on Bhutanin lipun ohella ainoa, johon on kuvattu lohikäärme.


title: Walesin lippu

text: Walesin lippu otettiin virallisesti käyttöön vuonna 1959.


title: Walesin lippu

text: Vaikka Wales on osa Yhdistynyttä kuningaskuntaa, Yhdistyneen kuningaskunnan lippuun ei ole sisällytetty mitään aihetta Walesin lipusta. Yhdistyneen kuningaskunnan lipun käyttöönoton aikaan Wales ei ollut kuningaskunta, vaan se oli jo aiemmin liitetty Englantiin ruhtinaskunnaksi.


title: Giselle Loren

text: Giselle Loren, joskus myös Giselle Achecar, on yhdysvaltalainen ääninäyttelijär, joka on työskennellyt erityisesti animaatiosarjoissa ja videopeleissä. Hänet tunnetaan parhaiten ääniroolistaan vampyyrintappaja Buffy Summersina tv-sarjaan "Buffy, vampyyrintappaja" pohjautuvissa peleissä. Loren myös äänitti Buffya "Buffy"–animaatiosarjan pilotissa, mutta ohjelmaa ei koskaan tuotettu sen enempää. Lorenin muihin töihin kuuluvat muun muassa elokuva "Happy Feet" ja televisiosarja "Hämähäkkimies".


title: Oliver North

text: Oliver Laurence North (s. 7. lokakuuta 1943 San Antonio, Texas) on yhdysvaltalainen politiikan kommentaattori, televisiojuontaja, sotahistorioitsija, kirjailija ja entinen Yhdysvaltain merijalkaväen everstiluutnantti. Hän tuomittiin Iran-Contra-skandaalin yhteydessä 1980-luvulla, mutta tuomio kumottiin 1991.


title: Oliver North

text: Hän valmistui 1968 Yhdysvaltain laivastoakatemiasta ja palveli pitkään Yhdysvaltain merijalkaväessä, jossa sai everstiluutnantin arvon 20 palvelusvuoden jälkeen. Osallistumisestaan Vietnamin sotaan North sai useita korkeita kunniamerkkejä.


title: Oliver North

text: North oli osallinen niin sanotussa Iran-Contra-skandaaliissa, jonka aikana hän toimi kansallisen turvallisuusneuvoston jäsenenä.


title: Oliver North

text: Vuosina 2001–2016 hän juonsi "War Stories with Oliver North" -ohjelmaa Fox News-kanavalla.


title: Oliver North

text: Toukokuussa 2018 North valittiin National Rifle Association -kivääriyhdistyksen puheenjohtajaksi. Sitä ennen hän toimi presidentti Trumpia tukevan uutiskanava Foxin kommentaattorina.


title: Ofeq

text: Ofeq (suomeksi Horisontti) on 1990-luvun alkunsa saanut sarja Israelin asevoimien vakoilusatelliitteja.


title: Ofeq

text: Ofeq 1 laukaistiin 19. syyskuuta 1988. Satelliitin massa oli 155 kg, perigeum 249 km ja apogeum 1149 km. Satelliitti testasi aurinkokennoja ja tietoliikenneyhteyksiä.


title: Ofeq

text: Ofeq 2 laukaistiin 23. huhtikuuta 1990, perigeum 149 km ja apogeum 251 km. Sitä käytettiin myös tietoliikenneyhteyksien testaukseen.


title: Ofeq

text: Ofeq 3 laukaistiin 5. huhtikuuta 1995. Se oli ensimmäinen Israelin satelliiti joka kykeni ottamaan tiedustelua varten valokuvia. Satelliin massa oli 225 kg, perigeum 369 km ja se laukaistiin Shavit-kantoraketin uudella versiolla.


title: Ofeq

text: Ofeq 4:n laukaisu 22. tammikuuta 1998 epäonnistui. Se ei saavuttanut kiertorataa ja menetettiin.


title: Ofeq

text: Ofeq 5 laukaistiin 28. toukokuuta 2002.


title: Ofeq

text: Ofeq 6:n laukaisu 6. syyskuuta 2004 epäonnistui. Kantoraketin kolmannen vaiheen toimintavirheen vuoksi satelliitti putosi Välimereen. Israel laukaisee satelliittinsa kohti länttä.


title: Ofeq

text: Huhtikuussa 2006 Israel laukaisi toisen vakoilusatelliittisarjan satelliitin, D3 Eros B1:n.


title: Ofeq

text: Israel laukaisi sotilaalliisella Shavit-kantoraketilla Ofeq 7-vakoilusatelliitin Palmahimin sotilastukikohdasta Tel Avivin eteläpuolelta 10. kesäkuuta 2007.


title: Ofeq

text: Ofeq 8 laukaistaneen vuonna 2010. Sen ja Iranin satlliittien kaavaillut laukaisut kuvataan Spacedaily-nettisivuilla alueellisena kilpavarusteluna.


title: Ofeq

text: Ofeq 9 laukaistiin 22. kesäkuuta 2010 onnistuneesti Palmahimin lentotukikohdasta.


title: Ofeq

text: Satelliitti on kuvaavaksi satelliitiksi edelleen hyvin pieni, vain 300 kg painava. Se rakensi Israelin valtion omistava puolustusvälinetehdas Israel Aircraft Industries.


title: Behind Silence and Solitude

text: Behind Silence and Solitude on All That Remainsin esikoisalbumi, joka julkaistiin 26. maaliskuuta 2002. Albumi eroaa huomattavasti tyylisuunnaltaan yhtyeen uudemmista albumeista, sillä se on enemmän melodiseen death metalliin kallistuvaa, eikä albumilla kuulla esimerkiksi ollenkaan puhdasta laulua.


title: Uudenseelanninhaukka

text: Uudenseelanninhaukka ("Falco novaeseelandiae") on Uuden-Seelannin ainoa endeeminen haukkalaji.


title: Uudenseelanninhaukka

text: Täysikasvuinen uudenseelanninhaukkakoiras on noin 43 cm pitkä ja painaa noin 300 grammaa, naaras 47 cm ja noin 500 g. Ulkonäöltään se sekoitetaan usein australiansuohaukkaan ("Circus approximans"). Lajista erotetaan kolme eri muotoa, jotka eroavat hieman sekä väreiltään, kooltaan, esiintymiseltään että elinympäristövaatimuksiltaan. Aikuinen vaalean muodon uudenseelanninhaukka muistuttaa väritykseltään nuolihaukkaa. Se on liuskekivenharmaa päältä punertavin poikkijuovin. Alapuoli on valkea mustin pitkittäisjuovin ja kurkku on punertava. Myös lajin "housut" ovat punertavat. Jalat ja nokan vahanahka ovat keltaiset.


title: Uudenseelanninhaukka

text: Uudenseelanninhaukka elää lähinnä tiheän kasvillisuuden ja jyrkän maaston alueilla Uuden-Seelannin Eteläsaarella sekä Pohjoissaaren eteläosissa. Lajin koko populaatio on kooltaan noin 5 000 yksilöä.


title: Uudenseelanninhaukka

text: Haukka rauhoitettiin kokonaan vuonna 1970.


title: Uudenseelanninhaukka

text: Uudenseelanninhaukka on erittäin aggressiivinen ja puolustaa reviiriään väkivaltaisesti. Se voi hyökätä jopa koirien ja ihmisten kimppuun. Haukka on erittäin nopea ja se metsästää saaliinsa lennosta. Saaliina voivat olla muut lentävät linnut tai maassa olevat eläimet. Uhrinsa haukka tappaa nokallaan kuten muutkin jalohaukat ("Falconidae"], eikä kynsillään kuten esimerkiksi kotkat tekevät.


title: Uudenseelanninhaukka

text: Uudenseelanninhaukan kuva on päässyt Uuden-Seelannin 20 dollarin setelin kääntöpuolelle.Ferguson-Lees, James& Christie, David A. 2005."Raptors of the World"


title: This Darkened Heart

text: This Darkened Heart on All That Remainsin toinen studioalbumi, joka julkaistiin 23. maaliskuuta 2004.


title: ±0

text: ±0 on lappeenrantalaisen Kotiteollisuus-yhtyeen vuonna 2002 ilmestynyt EP. Se sisältää muualla julkaisemattomat kappaleet "±0" ja "Iäisyyskutsu" sekä uudistetut versiot "Kuolleen kukan nimi" -albumilla julkaistuista kappaleista "Meren mutaa" ja "Valtakunta".


title: ±0

text: "±0" sijoittui parhaimmillaan Suomen singlelistan kolmanneksi ja pysyi listalla yhteensä 11 viikkoa.


title: Pyhän Nikolaoksen kirkko (Joensuu)

text: Pyhän Nikolaoksen kirkko on Joensuun ortodoksisen seurakunnan pääkirkko. Se on valmistunut 1887. Kirkko sijaitsee Joensuun keskustassa Kirkkokadun (entisen Nikolainkadun) pohjoispäässä. Kirkkoa ympäröi Ristinpuisto.


title: Pyhän Nikolaoksen kirkko (Joensuu)

text:
Kirkkoa voidaan pitää 1800-luvun ortodoksisen puukirkkoarkkitehtuurin merkkiteoksena koristeineen ja yksityiskohtineen.
G. I. Karpovin suunnitteleman kirkon arvokkain osa lienee ikonostaasi, joka on maalattu Aleksanteri Nevskin lavrassa Pietarissa.


title: Pyhän Nikolaoksen kirkko (Joensuu)

text:
Kirkon kuusi kelloa ovat alkuperäiset. Ne on valettu Pietarissa.
Kirkon 120-vuotisjuhlaa vietettiin 22.–23. syyskuuta 2007.


title: Huittula

text: Huittula on kylä ja taajama entisessä Sääksmäen kunnassa, joka kuuluu nykyään Valkeakosken kaupunkiin. Taajamassa oli vuoden 2011 lopussa 332 asukasta.


title: Huittula

text: Huittula on Sääksmäen kunnan entistä keskustaa, jonka lähellä sijaitsee keskiajalta peräisin oleva Sääksmäen kirkko. Kirkon seutu, joka muodostaa historiallisen Sääksmäen ytimen, kuuluu Valtioneuvoston päätöksen mukaisesti valtakunnallisesti merkittäviin rakennettuihin kulttuuriympäristöihin.


title: Huittula

text: Huittulassa toimii Rauhalan koulu ja lähellä ovat Rapolan kartano, Rapolanharjun muinainen linnavuori sekä Voipaalan kuvataidekeskus. Linkkimasto Huittulanharjun kupeessa on Huittulan ja Kemmolan kylien välisellä rajalla.


title: Huittula

text: Kylän pääkatu on Huittulantie, joka on osa Yhdystie 3071:tä eli Vanhaa Hämeenlinnantietä.


title: Huittula

text: Huittulassa oli merkittävä taiteilijayhdyskunta kesäisin 1910-luvulla ja itsenäisyyden alkuvuosina. Vakituisesti Huittulassa ovat asuneet ja työskennelleet taiteilijaveljekset Mikko Carlstedt ja Kalle Carlstedt. Heidän luoksensa kerääntyi kesäisin "marraskuulaisia" kuvataiteilijoita. Viljo Kojo kuvaa kylän ja taiteilijaboheemien kesäistä maalaiselämää teoksissaan "Kylä ja kaupunki" (1916), "Aurinko, kuu ja valkoinen hevonen" (1919), "Kiusauksesta kirkkauteen" (1922) ja "Suruttomain seurakunta" (1921).


title: Huittula

text: Kalle Carlstedtin ystävä Joel Lehtonen osti Vanajaveden saaresta Lintukoto-nimisen huvilan 1920-luvun alussa. Myös hän kertoo Huittulasta kirjassaan "Hyvästi Lintukoto". Mikko Carlstedtin kanssa Huittulassa maalasi jopa samoja aiheita useana vuonna Mikko Oinonen, joka suunnitteli asettuvansa kylään vakituisesti asumaan.


title: Huittula

text: Filosofian tohtori Thorsten Renvall rakennutti Lars Sonckin suunnitteleman kansallisromanttisen huvilansa, nykyisen Tervapääskyn, keskeiselle paikalle Huittulaan vuonna 1913.


title: Suomen naisten lentopallomaajoukkue

text: Suomen naisten lentopallomaajoukkue on Suomen Lentopalloliiton alaisuudessa toimiva lentopallomaajoukkue. Sen nykyinen päävalmentaja on Tapio Kangasniemi, joka aloitti tehtävässä tammikuussa 2014.


title: Suomen naisten lentopallomaajoukkue

text: Naisten maajoukkue on esiintynyt MM-kisoissa yhden kerran, vuonna 1978 Neuvostoliitossa. EM-kisoissa Suomi on pelannut kotikisoissaan vuonna 1977 ja Saksassa vuonna 1989. Kummallakin kerralla tuloksena oli 12. sija. Vuoden 2019 EM-kisoihin Suomi selviytyi voittamalla elokuussa 2018 kaikki neljä karsintaotteluaan.


title: Suomen naisten lentopallomaajoukkue

text: Kesällä 2017 naisten maajoukkue sijoittui MM-karsinnoissa lohkonsa viidenneksi, eikä selviytynyt MM-lopputurnaukseen 2018. Euroopan liigassa joukkue oli mukana 2017 ensimmäistä kertaa ja saavutti siinä hopeaa. Kultaisessa liigassa 2018 Suomi selviytyi lopputurnaukseen, jossa se sijoittui neljänneksi. EM-karsinnoista 2018 joukkue puolestaan selviytyi EM-lopputurnaukseen 2019.


title: Suomen naisten lentopallomaajoukkue

text: Syksyllä 2017 maajoukkue sijoittui Taiwanin kesäuniversiadeissa viidenneksi, joka on kaikkien aikojen paras palloilujoukkueen sijoitus kisojen suomalaishistoriassa.


title: Suomen naisten lentopallomaajoukkue

text:
MM-kilpailutEM-kilpailutEuroopan liigaEuroopan Kultainen liiga
Maaottelumäärä 26.8.2018 EM-karsintojen jälkeen


title: Janne Heikkinen (lentopalloilija)

text: Janne Heikkinen (s. 11. huhtikuuta 1976, Kajaani) on entinen huippulentopalloilija, joka valmentaa nykyisin Suomen alle 20-vuotiaiden lentopallomaajoukkuetta. Lisäksi Heikkinen on valmentajana Lentopalloliiton valmennuskeskuksessa Kuortaneella.


title: Janne Heikkinen (lentopalloilija)

text: Heikkisen pelasi urallaan Suomen lisäksi Italiassa, Itävallassa, Kreikassa, Espanjassa ja Puolassa, mikä päättyi Puolassa vuonna 2009 Skra Bełchatówin riveissä. Hänet valittiin 2007 ja 2008 Suomen parhaaksi lentopalloilijaksi. Keskitorjujana pelannut Heikkinen edusti Suomea kaikkiaan 236 maaottelussa, mikä on kymmenneksi eniten lajin kotimaisessa historiassa. Heikkinen. Suomen väreissä Heikkisellä on saavutuksenaan kaksi merkittävää neljättä sijaa. Alle 20-vuotiaiden MM-kisoista 1995 ja miesten EM-lopputurnauksesta 2007.


title: Janne Heikkinen (lentopalloilija)

text: Janne Heikkinen syntyi Kajaanissa vuonna 1976. Hän aloitti lentopallon pelaamisen ja innostui siitä yhdessä vuotta nuoremman veljensä kanssa. Kuusitoistavuotiaana hän muutti Tampereelle ja alkoi opiskella Varalan Urheilulukiossa nuorten maajoukkueen kanssa.


title: Janne Heikkinen (lentopalloilija)

text: Lentopallon SM-liigassa Heikkinen debytoi kaudella 1993 ensimmäisen kerran. Hän voitti heti ensimmäisellä kaudellaan SM-liigassa pronssia. Lisäksi hän oli nuorten maajoukkueella neljännellä sijalla MM-kisoissa, joka oli paras saavutus ikinä nuorten maajoukkueilta. Loimussa Heikkinen esiintyi aina kauden 1998 loppuun asti. Hänet valittiin SM-liigan tähtikuusikkoon kaudella 1997 jolloin hän oli voittamassa suomenmestaruutta Loimun paidassa.


title: Janne Heikkinen (lentopalloilija)

text: Heikkinen aloitti ammattilaisuransa ulkomailla Espanjassa Las Palmasin joukkueessa. Tämän jälkeen kajaanilaislähtöinen lentopalloilija siirtyi Italian A2-liigaan. Kaksi vuotta Torinossa A2-liigassa pelattuaan Heikkinen vaihtoi Kreikan liigan mestarijoukkue Olympiakosiin. Olympiakos sijoittui Mestareiden liigassa toiseksi Janne Heikkisen ollessa kantava voima joukkueessa. Sopimusta ei kuitenkaan kauden jälkeen syntynyt Olympiakosin kanssa rahariitojen vuoksi. Olympiakosilta oli muun muassa suurin osa edelliskauden palkoista vielä maksamatta Heikkiselle uutta sopimusta tehtäessä. Lopulta sopimusta ei syntynyt ollenkaan ja Heikkinen joutui jättämään Kreikan.


title: Janne Heikkinen (lentopalloilija)

text: Kun muistakaan Euroopan huippuseuroista ei löytynyt sopua sopimuksista, hän palasi kotoiseen SM-liigaan Raision Loimun rivehin, jossa hän oli aloittanut pääsarjauransa sekä voittanut ensimmäisen mestaruutensa kaudella 1997.


title: Janne Heikkinen (lentopalloilija)

text: Loimussa Heikkinen ei kauan ehtinyt kotimaan kentillä pelata, kun hän siirtyi Italian liigaan. Sira Cucine Ancona oli Heikkisen seura, johon hän suuntasi puoli vuotta Loimussa pelattuaan. Italiassa Anconassa vuoden pelattuaan seura vaihtui jälleen, ja tie vei Itävallan pääsarjaan Wienin joukkueeseen. Kauden Wienissä vetettyään Heikkinen palasi jälleen Italiaan A2-liigaan Bolzanon joukkueeseen, josta kauden jälkeen hän vaihtoi Tarantoon. Taranto nousi Heikkisen avustuksella A1-liigaan. Kaksi vuotta jälleen Italiassa pelattuaan Heikkinen sai uransa parhaan tarjouksen Puolan kovatasoisesta liigasta. Mestarijoukkue Skra Bełchatów tarjosi hänelle sopimusta, jonka Heikkinen hyväksyi ja siirtyi Puolaan.


title: Janne Heikkinen (lentopalloilija)

text: Skra Bełchatówissa paineet olivat suomalaisella kovemmat kuin koskaan: lentopallohullu kaupunki vaati mestaruuden uusimista joukkueelta. Heikkinen otti paineet vastaan ilolla ja pelasi uransa parhaimman kauden. Skra Bełchatów uusi suvereenisti mestaruutensa ja vei samalla myös Puolan cupin. Heikkinen valittiin liigan All-Stars joukkueeseen ja lisäksi Puolan cupin parhaimmaksi torjujaksi sekä All-Stars joukkueeseen. Heikkinen sai kauden aikana medialta monia kehuja, ja hänet nostettiin myös yhdeksi maailman parhaista keskitorjujista sillä hetkellä. Maajoukkueen päävalmentaja Mauro Berrutokin kehui Heikkistä kauden aikana vuolaasti ja totesi Heikkisen olevan "Euroopan parhaimpia keskitorjujia".


title: Janne Heikkinen (lentopalloilija)

text: Kaudella 2007-2008 Heikkinen oli Mestareiden liigan alkulohkojen jälkeen liigan kolmanneksi paras torjuja. Hänen joukkueensa Skra Bełchatów eteni aina Mestareiden liigan lopputurnaukseen asti, joka järjestettiin Puolassa. Välierissä joukkue hävisi venäläiselle tiukasti Dynamo Kazanille 3-2. Pronssiottelussa Skra Bełchatów kohtasi Sisley Trevison, jonka se voitti 3-2.


title: Janne Heikkinen (lentopalloilija)

text: Kausi 2007-2008 päättyi komeasti, kun Heikkinen uusi yhdessä joukkueensa kanssa Puolan mestaruuden voittamalla finaalisarjassa Czestochowan suoraan kolmessa ottelussa.


title: Janne Heikkinen (lentopalloilija)

text: Kaudella 2008-09 Heikkistä vaivasi pahapolvivamma, joka vaati leikkausta. Leikkaus on kuitenkaan tuonut toivottua tulosta, vaan Heikkinen joutui lepäämään lähes koko kauden katsomon puolella kuntouttaen jalkaansa. Kuitenkin hänen joukkueensa voitti kolmannen kerran peräkkäin Puolan mestaruuden. Lopulta Heikkisen ura päättyi polvivammaan, joka ei kuntoutunut riittävän hyvin pelikelpoiseksi.


title: Janne Heikkinen (lentopalloilija)

text: Peliuransa jälkeen Heikkinen kouluttautui poliisiksi ja työskenteli poliisina Sotkamossa. Valmennusuransa ensiaskeleet Heikkinen otti tyttöjen aluevalmentajana Lounais-Suomessa. Ennen nykyistä pestiään hän toimi viitisen vuotta lukioikäisten valmentajana Vuokatti-Ruka Urheiluakatemiassa. Keväällä 2016 Heikkinen valittiin Lentopallon ammattivalmentajatutkintoon tähtäävään Volley-VAT-koulutukseen, jossa on mukana 14 valmentajaa. Syksyllä 2017 Heikkinen valittiin Lentopalloliiton valmennuskeskukseen Kuortaneelle poikien valmennuskeskusvalmentajaksi. Määräaikainen sopimus on 2,5 vuoden mittainen. Heikkisen valmennusvastuulle kuuluvat ensi alkuun 1999-2000 syntyneet ja myöhemmin 2003-2004 syntyneet pojat.


title: Janne Heikkinen (lentopalloilija)

text: Heikkisen ura Suomen miesten lentopallomaajoukkueessa kesti kaikkiaan yli 14 vuotta. Ensimmäiset A-maaottelunsa hän pelasi vasta 17-vuotiaana MM-karsinnoissa. Muutamaa vuotta myöhemmin vuonna 1997 Heikkinen pelasi lentopallon EM-lopputurnauksessa Suomen riveissä. Suomi hävisi kisoissa jokaisen ottelunsa. Sittemmin arvokisojen lopputurnaukset olivat Suomelle kaukainen haave, joka toteutui vasta vuonna 2007. Moskovan EM-lopputurnaukseen selviytynyt Suomi yllätti kisoissa kaikki sijoittumalla 4. sijalla. Heikkiselle kisat oli viimeinen mittava urakka A-maajoukkueessa.


title: Janne Heikkinen (lentopalloilija)

text: Valintoja:Saavutuksia joukkueessa:


title: Miika Heikkinen

text: Miika Heikkinen (s. 6. elokuuta 1977) on suomalainen lentopalloilija, joka pelaa kaudella 2013–2014 Tampereen Kisatovereiden joukkueessa ykkössarjassa. Hän on pelannut 161 A-maaottelua ja viisi kautta ulkomailla.


title: Miika Heikkinen

text: Miika Heikkisen veli Janne Heikkinen on entinen ammattilaislentopalloilija.


title: Miika Heikkinen

text: Heikkinen aloitti pääsarjauransa Tampereella Kalevan Lentopallossa kaudella 1994–1995. Kauden jälkeen hän siirtyi VaLepaan, jossa pysyi aina kauteen 1997 asti kunnes siirtyi KuPS-Volleyyn. KuPS-Volleyssa Heikkinen voitti ensimmäisellä kaudellaan suomenmestaruuden ja suomen cupin hopeaa. Kaudella 1999–2000 Heikkinen voitti KuPS-Volleyn riveissä SM-hopeaa sekä suomen cupin kultaa. Kaudeksi 2000–2001 Miika Heikkinen siirtyi Salon Piivolleyyn, jossa hän oli vain lopulta yhden kauden kunnes teki sopimuksen Rovaniemen Napapiirin Pallokettujen kanssa.


title: Miika Heikkinen

text: Rovaniemellä pelatun kauden jälkeen Heikkinen suuntasi kaudeksi 2002–2003 Ranskan Pro A-liigaan Korsikan saarten pääkaupunkiin Ajaccioon.


title: Miika Heikkinen

text: Ranskasta Heikkinen palasi Suomeen Perungan Poikiin (PerPo) kaudella 2003–2004. Hän pelasi joukkueessa alkukauden, mutta teki maaliskuussa loppukauden kattavan sopimuksen Italian A1-liigassa pelaavan Sempre Volley Padovan kanssa. Kauden päätyttyä Heikkinen palasi kaudeksi 2004–2005 Perungan Poikiin, minkä jälkeen hän lähti jälleen ammattilaispelaajaksi Ranskan Pro A-liigaan Beauvais'n joukkueeseen. Vuoden Pro A-liigassa pelattuaan Heikkinen siirtyi Itävallan pääsarjaan, jossa hän voitti hopeaa kaudella 2006–2007 Hypo Tirol Innsbruckin joukkueessa.


title: Miika Heikkinen

text: Itävallan kauden jälkeen Heikkinen siirtyi Belgian pääsarjaan. Hän pelasi Belgian päsarjassa kaudella 2007–2008 Volley Team Golden River Menenin joukkueessa.


title: Miika Heikkinen

text: Belgiassa pelatun kauden jälkeen Heikkinen teki sopimuksen takaisin Suomeen ja pelasi kausilla 2008–2011 Pielaveden Sampossa. Helmikuussa 2011 hän ilmoitti jättävänsä lentopallon ajanpuutteen vuoksi.


title: Miika Heikkinen

text: Syksyllä 2011 Heikkinen palasi lentopallon pariin ykkössarjan joukkueessa Team Trust Perintä (Puijo Wolley).


title: Miika Heikkinen

text: Vuosina 1997–2006 Heikkinen pelasi Suomen A-maajoukkueessa 161 ottelua. Keskitorjujan paikkaa pelaava Heikkinen oli mukana maajoukkueessa EM-karsinnoissa, joista Suomi selviytyi Moskovan EM-kisoihin. Kesällä 2006 hän pelasi myös maailmanliigassa, jossa Suomi voitti muun muassa kuudentena rankingissa olevan Argentiinan joukkueen.


title: Madior N’Diaye

text: Elhadjy Madior N’Diaye (s. 20. toukokuuta 1983) on senegalilainen jalkapalloilija. Portugalilaista Vitória Setúbalia edustavan N’Diayen pelipaikka on puolustaja.


title: Madior N’Diaye

text: Kotimaassaan Senegalissa N’Diaye on edustanut AS Douanesia. Nykyisessä seurassaan Vitóriassa hän käyttää Madior-nimeään sukunimen sijaan, sillä joukkuetta edustaa myös hänen maanmiehensä Mamadou N’Diaye.


title: Sami Saikkonen

text: Sami Saikkonen (s. 4. marraskuuta 1966 Pori) on suomalainen tanssija-koreografi, jonka työskentely kattaa niin tanssin kuin teatterinkin. Jäätyään eläkkeelle tanssijana hän toimii lennonopettajana ja taitolentäjänä. Sittemmin Saikkonen on tehnyt paluun teatterin lavalle ja jatkaa työtään myös näyttelijänä ja ohjaajana.


title: Sami Saikkonen

text: Sami Saikkonen tanssi Suomen Kansallisbaletissa 1992–2010. Sitä ennen hän kuului viiden vuoden ajan Helsingin Kaupunginteatterin tanssiryhmään. Kansallisbaletissa hän tanssi pää- ja solistitehtävissä lukuisissa klassisissa baleteissa ja nykytanssiteoksissa ja työskenteli maailman johtavien koreografien, kuten Carolyn Carlsonin, John Neumeierin, Ohad Naharinin, Jiří Kyliánin ja Mats Ekin, kanssa. Tanssijana Saikkonen on esiintynyt HDC:n ja Kansallisbaletin kiertueilla Euroopassa, Yhdysvalloissa ja Kiinassa.


title: Sami Saikkonen

text: Ensimmäisen koreografiansa Saikkonen teki Kansallisbaletin koreografiworkshopiin vuonna 1995. Vuonna 2003 Saikkosen ensimmäisessä omassa illassa Kansallisoopperan Alminsalissa esitettiin teokset ”Image” ja ”Kohtaus miehelle ja naiselle”. Vuonna 2005 Saikkonen teki Kansallisoopperan lasten ja nuorten toiminnan osasto Oop!:lle tanssiteoksen "Pienten joutsenten lampi", ja samana vuonna hän sai teoksesta Uudenmaan taidetoimikunnan taidepalkinnon. Vuonna 2006 Saikkonen valitsi kahdeksan ei koskaan tanssinutta keski-ikäistä miestä tanssimaan ensimmäisen koreografiansa uudelleen. Ylen TV1 taltioi siitä dokumentin "Saikkosen kahdeksan". Dokumentti palkittiin Koura-kunniamaininnalla. Vuonna 2007 Saikkonen teki koreografian Johanna Kurkelalle kappaleeseen ”Olet uneni kaunein” Eurovision laulukilpailujen Suomen-karsintoihin, ja vuonna 2008 hän ohjasi ja käsikirjoitti Kurkelalle musiikkivideon ”Ehkä ensi elämässä”.


title: Sami Saikkonen

text: Saikkosen näytteli Lahden kaupunginteatterissa 1997–1998 ja Koko-teatterissa 2001–2003 sekä musikaalin että vakavamman draaman pääosia. 2000-luvun taitteessa Saikkonen näytteli televisiosarjoissa "Ihmeidentekijät", "Parhaat vuodet" ja "Salatut elämät". Vuosina 2007, 2009 ja 2011 hän toimi "Talent Suomi" -kykyjenetsintäkilpailun yhtenä tuomarina.


title: Sami Saikkonen

text: Saikkonen on myös ohjannut nuoria teatterin- ja tanssinharrastajia, ja hän toimi Loiste-tapahtuman taiteellisena johtajana vuonna 2004. Teatteriohjaajana Saikkonen debytoi ohjaamalla "Ihan pihalla" -monologinäytelmän Jaakko Saariluomalle Aleksanterin teatteriin 2008. Vuonna 2010 oli vuorossa Aleksanterin teatterin 135-vuotisjuhlakonsertti Faustinen ilta ja Hämeenlinnan kaupungin ulkoilmakonsertti Sibeliusfantasia kirkkopuistossa.


title: Sami Saikkonen

text: Joulukuussa 2010 Saikkonen aloitti yhdessä nuorten taiteilijoiden kanssa perustamansa Pienen Suomalaisen Balettiseurueen taiteellisena johtajana. Keväällä 2013 Saikkonen toimi tuomarina Yle TV2:n "Pakko tanssia" -ohjelmassa.


title: Sami Saikkonen

text: Saikkonen ohjasi ja myös näytteli Rocky Horror Show -musikaalissa, joka sai ensi-iltansa marraskuussa 2016 Helsingissä.


title: Sami Saikkonen

text: Saikkosella on yksi aikuinen poika. Hän on naimisissa näyttelijä Sonja Sorvolan kanssa.


title: Jani Bäckman

text: Jani Bäckman (s. 20. maaliskuuta 1988 Helsinki) on suomalainen jalkapalloilija, joka edustaa Veikkausliigassa pelaavaa HIFK:ta. Hän on pelipaikaltaan puolustava keskikenttäpelaaja tai keskuspuolustaja. Juniorina ja ammattilaisuransa alussa Bäckman pelasi pääosin hyökkääjänä.


title: Jani Bäckman

text: Kaudella 2007–08 hän pelasi HJK:n reservijoukkueessa Klubi 04:ssä, jonka kapteeniksi hänet valittiin keväällä 2007. Helmikuussa 2008 Bäckman siirtyi FC Honkaan. Kaudella 2009 Bäckman edusti FC Hakaa. Bäckman on edustanut Suomea eri ikäkausijoukkueissa.


title: Kily González

text: Cristian Alberto "Kily" González Peret (s. 4. elokuuta 1974 Rosario) on argentiinalainen uransa lopettanut jalkapalloilija. Pelipaikaltaan hän oli vasen laitalinkki.


title: Kily González

text: González edusti ammattilaisuransa aikana argentiinalaisia Rosario Centralia (1993–1995, 2006–2009, 2010–2011) ja Boca Juniorsia (1995–1996), espanjalaisia Real Zaragozaa (1996–1999) ja Valenciaa (1999–2003) sekä italialaista Internazionalea (2003–2006).


title: Kily González

text: Argentiinan maajoukkueessa González pelasi 56 A-maaottelua ja teki yhdeksän maalia vuosina 1995–2005. Hän oli mukana Copa Américassa 1999 ja 2004 sekä MM-kisoissa 2002. González pelasi myös Argentiinan kultaa voittaneessa joukkueessa olympialaisissa 2004.


title: Kily González

text: Valencia


title: Kily González

text: Internazionale


title: Kily González

text: Argentiinan maajoukkue


title: Päivä New Yorkissa

text:
Päivä New Yorkissa ("New York Minute") on vuonna 2004 tehty elokuva, jonka päähenkilöinä esiintyvät Mary-Kate Olsen (Roxanne Ryan) ja Ashley Olsen (Jane Ryan).
Päivä New Yorkissa on Mary-Kate ja Ashley Olsenin viimeisin ja todennäköisesti myös heidän viimeinen yhteinen elokuvansa.


title: Päivä New Yorkissa

text: Roxy ja Jane ovat hyvin erilaiset siskokset: Jane suunnittelee kaiken ennalta ja merkitsee suunnitelmansa kalenteriin, kun taas Roxy ottaa rennommin, pinnaa koulusta ja on kiinnostunut bändistään, jossa hän on rumpalina. Tytöt ovat erkaantuneet toisistaan ja tulevat huonosti toimeen. Jane on menossa New Yorkiin pitämään puhetta, jotta saisi stipendin Oxfordin yliopistoon. Roxy taas haluaa päästä Simple Planin uuden musiikkivideon kuvauksiin. Samalla hän haluaisi antaa Simple Planin managerille oman bändinsä demonauhan. Jane on saanut luvan jäädä pois koulusta ja hän on hoitanut tavalliseen tapaansa kaiken ajoissa valmiiksi. Roxy taas päättää pinnata koulusta eikä ole edes vaivautunut ostamaan junalippua New Yorkiin. Tyttöjä seuraa koulupinnareita etsivä, poliisin urasta haaveileva Lomax ja joukko rikollisia, jotka levittävät piiraattielokuvia ja -musiikkia. Rikollisjoukon muistitikku jolta löytyy piraattimusiikkia miljoonien dollarien edestä, päätyy vahingossa tyttöjen haltuun, jonka jälkeen se joutuu koiran vatsaan ja moneen muuhun paikkaan aiheuttaen tytöille paljon ongelmia. Myös Roxya jahtaava Lomax lisää omat hankaluutensa tyttöjen päivään New Yorkissa. Päivästä tulee täysi kaaos ja mikään ei mene heidän suunnitelmiensa mukaan. Kaikki menee kuitenkin toisin kun siskokset ovat ajatelleet. Heidät kidnapataan, he putoavat viemäriin ja joutuvat monien selkkausten keskelle. Elokuvan lopussa Jane pääsee Oxfordin yliopistoon, Roxy saa levytyssopimuksen ja tytöt tajuavat kuinka paljon ovatkaan kaivanneet toisiaan.


title: Drosophila

text: Drosophila on mahlakärpäsiin kuuluva suku, johon lasketaan kuuluvaksi noin 1 500 – 2 000 lajia, joista pelkästään Havaijin saaristossa elää 800. Sukuun kuuluu myös perinöllisyystieteessä paljon tutkittu banaanikärpänen. Suvun lajeista 14 ei ole luokiteltu mihinkään suvun kuuteen sektioon. Suvulle ei ole toistaiseksi annettu virallista suomenkielistä nimeä.


title: Drosophila

text: "Drosophilia" on suora latinankielinen lainaus kreikan kielen sanoista "δρόσος", "drósos", aamukaste ja φίλος, "fílos", rakastaminen eli suora käännös on "aamukasteen rakastaja".


title: Drosophila

text: "Drosophilia"-suvun lajit ovat saalista monille saalistajille kuten petokärpäsille ja "Vespula" -suvun ampiaisille. Havaijilla juuri kyseisen ampiaissuvun lajien leviäminen on aiheuttanut "Drosophilia"-suvun lajien määrän vähenemisen.


title: Luettelo televisiosarjan Dark Angel jaksoista

text: Tämä artikkeli sisältää luettelon Dark Angel -televisiosarjan jaksoista.


title: Koskisammakko

text: Koskisammakko ("Leiopelma hochstetteri") on yksi Uuden-Seelannin neljästä primitiivisestä sammakkoeläimestä.


title: Koskisammakko

text: Koskisammakoita elää ainoastaan Pohjoissaaren pohjoisosissa Great Barrier Island mukaan lukien. Se on suurin alkuperäisistä maan sammakoista mutta kasvaa silti vain 48 millimetrin pituiseksi.


title: Koskisammakko

text: Sammakolla on osittain räpylämäiset jalat ja esihistoriallinen häntälihas, vaikkei sillä häntää olekaan. Sammakot eivät elä nuijapää-vaihetta vaan kehittyvät munassa olevan hyytelömäisen massan sisällä joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön sillä ne kuolevat nopeasti kuivissa olosuhteissa.


title: Koskisammakko

text: Koskisammakot ovat tummanruskeita ja niillä on enemmän syyliä kuin muilla Uuden-Seelannin sammakoilla. Niitä on vaikea löytää ja tutkia, sillä niiden suojaväri on hyvä, ne ovat yöeläimiä ja lisäksi ne eivät kurnuta.


title: Voltaj

text: Voltaj on romanialainen yhtye, joka soittaa pääasiassa popahtavaa rockia. Yhtyeen nimi Voltaj tarkoittaa jännitettä.


title: Voltaj

text: Voltaj perustettiin vuonna 1982. Yhtye julkaisi ensimmäisen levynsä "Pericol de moarten" vuonna 1996, 14 vuotta yhtyeen perustamisen jälkeen. Albumin nimi tarkoittaa kutakuinkin ’kuolemanvaaraa’. Levylle oli koottu sen ajan yhtyeen suosituimpia hittejä. Heidän sitä seuraava julkaisunsa oli single, "Asta-i viaţa" ("Tällaista on elämä", vapaasti suomennettuna "Sellaista sattuu"). Single julkaistiin helmikuussa 1999 ja pian sen jälkeen media julkisti kappaleen yhdeksi Romanian suurimmaksi hitiksi sinä vuonna. Samoihin aikoihin yhtye alkoi valmistella seuraavaa levyään, joka lopulta tuli ulos heinäkuussa samana vuonna. Levyn nimi oli "Risk Maxim 2" ("Enimmäisriski 2") ja se sisälsi niin Asta-i viatan kuin 11 muutakin kappaletta, joista suosituimpia olivat bändin alkuajoilta peräisin oleva "Arma ta `99", "Ora de germană" ("Saksan kielen oppitunti"), sekä "Lumina" ("Valo"), joka oli myös uudelleentehty versio yhtyeen alkuajoilta olevasta Luminasta. Vuonna 2000 tuli ulos heidän kolmas albuminsa, Bungee. Levyltä hitiksi asti nousi kappale "Albinuţă" ("Pikku mehiläinen"), joka ylsi Romanian top-5 listan joukkoon. Muita suosittuja kappaleita levyltä olivat "Zodiac C" ("Eläinrata C") ja "Un pas în faţă". Loppuvuodesta he myös julkaisivat uuden singlensä, "Iarnan" ("Talvi"). Iarna oli hyvin tarttuva kappale, ja vuoden 2001 puolella kappaleelle tehtyä musiikkivideota soitettiin lähes jokaisella Romanian musiikkikanavalla. Yhtye vaihtoi levy-yhtiötään kesäkuussa 2001, ja sen alla he myös julkaisivat seuraavan kappaleensa 3D:n.


title: Voltaj

text: Huhtikuussa 2002 tuli ulos yhtyeen seuraava tuplasingle, "...TU" ("...SINÄ"), jonka oli tarkoitus olla omistettu jokaiselle yhtyeen fanille ja satunnaiselle kuuntelijalle. Sitä seuraava levy julkistettiin jo saman vuoden elokuussa, ja se kantoi nimeä "424". Se sisälsi raidan nimeltä "Scrisoare" ("Kirje"), joka nousi sen levyn suosituimmaksi kappaleeksi. Joulukuussa 2003 yhtye julkaisi ensimmäisen Best of -levynsä sekä tuplasinglen kappaleesta "Noapte bună!" ("Hyvää yötä!"). Single sisälsi niin alkuperäisen version kappaleesta kuin uudelleenmiksattuja ja yhden karaokeversion. Yhtyeen tuorein albumi on vuodelta 2004, "Povestea oricui" ("Jokaisen tarina"). Levyn kappaleista "Eu cu mine" ("Itseni ja minä"), "Şi ce?" ("Entä sitten?"), "Povestea oricui" ("Jokaisen tarina") ja "Patapetine" tehtiin musiikkivideot. Toinen kokoelmalevy julkaistiin vuonna 2005, ja se sisälsi kappaleiden parhaimmistoa yhtyeen alkuajoilta tähän päivään asti.


title: Voltaj

text: Voltaj on myös julkaissut yhden kuvakirjan ja DVD:n.


title: Voltaj

text: Vuonna 2015 yhtye edustaa Romaniaa Eurovision laulukilpailussa kappaleella "De la capăt".


title: Voltaj

text: Călin Goia, solisti


title: Voltaj

text: Oliver Sterian, rummut


title: Voltaj

text: Gabi Constantin, kitara


title: Voltaj

text: Bobby Stoica, kosketinsoittimet


title: Voltaj

text: Valeriu Ionescu, basso


title: Christine Sixteen

text: Christine Sixteen on hard rock -yhtye Kissin kappale ja single vuonna 1977 julkaistulta "Love Gun" -albumilta. Single julkaistiin samana vuonna kuin albumi ja sen korkein sijoitus oli "Billboard Hot 100" -listalla Yhdysvalloissa 25. ja Kanadassa 22. Kappaleen on kirjoittanut ja laulanut Gene Simmons. Pianoa kappaleessa soittaa tuottaja Eddie Kramer.


title: Christine Sixteen

text: Gene Simmons sävelsi kappaleen kosketinsoittimilla. Yhtyeen soolokitaristi Ace Frehley vihasi kappaletta ja piti sitä liian pop-tyylisenä. Paul Stanleyn mukaan Christine Sixteen -nimi oli hänen keksintönsä, mutta Simmons varasti idean ja kirjoitti siitä kappaleen. Stanley oli aikoinaan tehnyt saman tempun Simmonsille ”Black Diamond” -kappaleen kohdalla.


title: Christine Sixteen

text: Singlen B-raitana oli Ace Frehleyn ensimmäinen laulama kappale; ”Shock Me”.


title: Mark Billingham

text: Mark Billingham on englantilainen rikoskirjailija. Häneltä on suomennettu vain romaani "Vailla elämää" ("Lifeless"), joka oli Billinghamin viides Tom Thorne -dekkari. Suomennos ilmestyi Loki-kirjojen kustantamana vuonna 2006.


title: Williams FW14

text: Williams FW14 oli Formula 1 -auto, jota käytti Williams -talli kaudella . Auton suunnittelivat Patrick Head ja Adrian Newey. Kilpakuljettajina olivat britti Nigel Mansell ja italialainen Riccardo Patrese.


title: Williams FW14

text: Auto oli selvästi muiden tallien autoja kehittyneempi. Siinä oli mm. puoliautomaattinen vaihdelaatikko, aktiivinen jousitus, luistonesto, lukkiutumattomat jarrut ja sen ajan kehittynein aerodynamiikka.


title: Williams FW14

text: FW14 debytoi Yhdysvaltain GP:ssa 1991. Auto oli tekniikaltaan muita edellä, mutta uudesta tekniikasta ei ollut vielä kokemusta ja luotettavuus oli kateissa alkukaudesta. Mansell ja Patrese saavuttivat seitsemän voittoa, mutta McLaren voitti sekä kuljettajien että valmistajien mestaruuden luotettavamman tekniikan ansiosta.


title: Williams FW14

text: Kaudelle Williams toi luotettavamman ja vieläkin kehittyneemmän auton (auto sisälsi uutuutena aktiivijousituksen). FW14B hallitsi sarjaa ylivoimaisesti, minkä ansiosta Mansell voitti yhdeksän kilpailua ja Patrese yhden.


title: Williams FW14

text:
Kauden päätteeksi Mansell siirtyi CART -sarjaan ja Patrese siirtyi Benettonille.
Lihavoitu tarkoittaa paalupaikkaa ja "kursivoitu" kilpailun nopeinta kierrosta.


title: Vivian Campbell

text: Vivian Patrick Campbell (s. 25. elokuuta 1962 Belfast, Pohjois-Irlanti) on irlantilainen kitaristi, joka tunnetaan parhaiten Def Leppard -yhtyeen kitaristina. Hän on soittanut Def Leppardissa vuodesta 1992 lähtien. Sen lisäksi hän on soittanut muun muassa Diossa vuosina 1983–1986.


title: Vivian Campbell

text: Vivian Campbell aloitti kitaransoiton 12-vuotiaana. Hän liittyi Sweet Savageen ollessaan 15-vuotias. Vuonna 1980 Campbellin ollessa 18-vuotias Sweet Savage julkaisi ensimmäisen singlensä "Lady Marionin". Seuraavana vuonna he julkaisivat neljä singleä "Eye of the Storm", "Ground Zero", "The Raid" ja "Take No Prisoners", joka sisälsi myös kappaleen "Killing Time", josta Metallica myöhemmin teki cover-version albumilleen "Garage Inc.". Myöhemmin Campbell jätti Sweet Savagen ja liittyi Dioon vuonna 1983.


title: Vivian Campbell

text:
Kun Campbell liittyi Dioon, yhtyeeseen kuuluivat laulaja Ronnie James Dio ja rumpali Vinny Appice. Myös entinen Rainbow- basisti Jimmy Bain liittyi yhtyeeseen ja tällä kokoonpanolla syntyi albumi "Holy Diver", joka sisälsi yhtyeen kuuluisimmat kappaleet "Holy Diver", "Rainbow In The Dark" ja "Don't Talk To Strangers". Ronnie James Dio ja Jimmy Bain soittivat levyllä koskettimia ja koska se olisi ollut keikoilla hankalaa, yhtyeeseen liittyi kosketinsoittajaksi Claude Schnell.
Yhtye palasi levytysstudioon ja tuloksena oli kesällä 1984 julkaistu "The Last in Line", jonka nimikappale on myös hyvin tunnettu. Sen jälkeen yhtye lähti kiertueelle ja julkaisi kiertuevideon "A Special From The Spectrum". Samalla kokoonpanolla julkaistiin vuonna 1985 vielä albumi "Sacred Heart". Albumin jälkeisen kiertueen jälkeen Campbell erosi yhtyeestä ja hänet korvasi Craig Goldy.


title: Vivian Campbell

text: Vuonna 1987 Campbell liittyi Whitesnakeen John Sykesin tilalle. Yhtye lähti maailmankiertueelle riveissään kitaristit Campbell ja Adrian Vandenberg, laulaja David Coverdale, rumpali Tommy Aldridge ja basisti Rudy Sarzo. Campbell erotettiin vuosien 1987-1988 kiertueen jälkeen "negatiivisen asenteen" vuoksi.


title: Vivian Campbell

text: Campbell liittyi Def Leppardiin vuonna 1992 julkaistun "Adrenalize" albumin jälkeen. Hän liittyi yhtyeeseen kuolleen Steve Clarkin tilalle. Def Leppardiin kuuluivat Campbellin lisäksi laulaja Joe Elliott, kitaristi Phil Collen, basisti Rick Savage ja rumpali Rick Allen. Sama kokoonpano on mukana edelleen. Campbell on tehnyt Def Leppardin kanssa albumit "Retro Active" (1993), "Slang" (1996), "Euphoria" (1999) ja "X" (2002) sekä 1970-luvun rock-klassikoista kootun cover-albumin "Yeah!" (2006) ja vuonna 2008 ilmestyneen albumin "Songs from the Sparkle Lounge".


title: Vivian Campbell

text: Def Leppardin ohella Campbell on soittanut yhtyeissä Clock ja Riverdogs. Vuonna 2005 hän julkaisi soololevyn "Two Sides Of If". Sen lisäksi Campbell oli mukana tekemässä Shadow Kingin levyä "Shadow King", vuonna 1991.


title: Vivian Campbell

text: Hän sairastaa syöpää, joka on uusiutunut kesäkuussa 2015.


title: Likaisia enkeleitä, valkoisia sotilaita

text: Likaisia enkeleitä, valkoisia sotilaita on punkrock-yhtye Loose Prickin kokoelma-CD, joka julkaistiin vuonna 2002. Sen kokosivat Loose Prick ja Epe Helenius. Kokoelman alaotsikkona on "Loose Prickin parhaat levytykset 1979-1982".


title: Elisabeth Grümmer

text: Elisabeth Grümmer (31. maaliskuuta 1911 – 6. marraskuuta 1986) oli saksalainen sopraano. Hän syntyi Elsass-Lothringenin alueella.


title: Elisabeth Grümmer

text: Grümmer asui vuodesta 1918 Meiningenissa, jossa hän opiskeli teatterialaa. Mentyään naimisiin teatterin orkesterinjohtaja Detlev Grümmerin kanssa ja saatuaan lapsen hän muutti perheineen Aacheniin. Siellä Grümmer tapasi Herbert von Karajanin, jonka kannustuksesta hänen ammattiuransa musiikin alalla sai alkunsa.


title: Elisabeth Grümmer

text: Miehen kuoltua toisen maailmansodan pommituksessa Grümmer muutti Berliiniin ja menehtyi Warendorfissa, Westfalenissa 75-vuotiaana. Hän ehti esiintyä uransa aikana suurimmissa Euroopan ja Yhdysvaltain oopperataloissa. Hän lauloi etupäässä saksan kielellä ja levytti oopperamusiikin ohella mm. J. S. Bachia sekä useiden säveltäjien liedejä.


title: FV107 Scimitar

text: FV107 Scimitar on brittiläinen tiedustelupanssarivaunu. Se on yksi versio vuonna 1972 käyttöön otetusta CVR(T)-vaunuperheestä. Sen nimi tarkoittaa englannin kielen sapelia. Sen pääase on 30 mm konetykki. Vaunu on alumiinirunkoinen ja sitä on valmistanut Alvis-yhtiö (nykyään sulautettu aseyhtiö BAE Systemsiin).


title: FV107 Scimitar

text: Alkuaan vaunussa oli 4,2-litrainen, kuusisylinterinen 142 kW:n Jaguar J60 -bensiinimoottori, sama jota käytettiin useissa Jaguar -henkilöautojen malleissa. Nykyään se on korvattu Cumminsin valmistamalla 5,9-litraisella BTA-dieselmoottorilla, tämä myös 142 kW:n tehoisena. Tämä muutos toteutettiin brittiarmeijan vaunuihin niiden käyttöiän pidentämiseksi tähdätyn ohjelman mukaisesti. Vaunun sisarversion FV101 Scorpionin ohella sitä käytettiin ensi kerran taisteluissa Falklandin sodassa.


title: FV107 Scimitar

text: Vaunua käytetään pääasiassa tiedustelutehtäviin, RAF:n käytössä vaunulla paikannetaan pudotettuja räjähtämättä jääneitä lentopommeja ja löydetyt pommit tuhotaan ampumalla niitä vaunun konetykillä. Vaunussa on kolmen hengen miehistö.


title: Stephensaartensammakko

text: Stephensaartensammakko eli ruskoalkusammakko ("Leiopelma hamiltoni") on yksi Uuden-Seelannin neljästä alkeellisesta sammakkoeläimestä.


title: Stephensaartensammakko

text: Stephensaartensammakko elää vain kahdella pienellä alueella Stephen-saarella Marlborough Soundsilla Uuden-Seelannin eteläsaaren pohjoisosissa.


title: Stephensaartensammakko

text: Sammakolla on esihistoriallinen häntälihas, vaikkei sillä häntää olekaan. Sen silmät ovat pyöreät eikä sillä ole ulkoista tärykalvoa. Sammakot eivät elä nuijapäävaihetta, vaan kehittyvät munassa olevan hyytelömäisen massan sisällä, joten ne eivät tarvitse kehittyäkseen vettä, jossa uida. Sen sijaan aikuiset sammakot tarvitsevat ehdottomasti kostean elinympäristön, sillä ne kuolevat nopeasti kuivissa olosuhteissa.


title: Stephensaartensammakko

text: Stephensaartensammakkoja on vaikea löytää harvinaisuutensa vuoksi sekä siksi, että niiden suojaväri on hyvä, ne ovat yöeläimiä ja lisäksi ne eivät kurnuta. Sammakot ovat tavallisimmin tummanruskeita ja niissä on vihreitä ja vaaleanruskeita laikkuja.


title: Stephensaartensammakko

text:
Sammakkoja eli vuoteen 1992 asti vain hyvin pienellä alueella. Tämä alue altistui pahoin säätilojen vaihtelulle, sillä alueelta hävisi osittain suojaava kasvipeite. Sammakkojen suojeluksi lähimaastoon tehtiin erillinen elinalue, joka suojattiin petoeläimiä estävin aidoin (erityisesti tuatarat olivat sammakoille vakava uhka).
Toukokuussa 1992 tälle alueelle siirrettiin 12 aikuista sammakkoa ja alue "täytettiin" sammakoille sopivalla riistalla...


title: Torrensjärvi

text: Torrensjärvi () on järvi, joka sijaitsee Etelä-Australian osavaltiossa Australiassa 345 kilometriä pohjoiseen Adelaiden kaupungista. Järven pituus on 120 kilometriä, leveys 65 kilometriä ja pinta-ala noin 5 700 neliökilometriä. Se on maailman 26. suurin järvi ja Australian toiseksi suurin järvi. Torrensjärven löysi Edward John Eyre vuonna 1839, joka nimesi sen eversti Robert Torrensin mukaan. Järveä ympäröi Torrensjärven kansallispuisto.


title: Kaldoaivin erämaa

text: Kaldoaivin erämaa on yksi Lapin kahdestatoista erämaa-alueesta. Alue sijaitsee Inarissa ja Utsjoella, mutta tietön alue jatkuu myös Norjan puolelle. Kaldoaivi on Suomen suurin erämaa: sen pinta-ala on 2 924 neliökilometriä eli noin 57 prosenttia koko Utsjoen pinta-alasta. Alue on perustettu vuonna 1991 ja sitä hoitaa Metsähallitus.


title: Kaldoaivin erämaa

text: Erämaa rajautuu lounaassa Sammuttijängän-Vaijoenjängän soidensuojelualueeseen.


title: Kaldoaivin erämaa

text: Kaldoaivi on pääosin tunturikoivua kasvavaa ylänköä 200–300 merenpinnan yläpuolella. Kallioperä muodostuu pääosin happamia gneissejä ja liuskeita, mikä tekee alueesta kasvillisuudelle haasteellisen. Merkittävä poikkeus on gabrosta ja muista ultraemäksisistä kivilajeista muodostuva Čuomasvárri, jonka alueella kasvi- ja eläinlajisto on alueelle poikkeuksellinen. Maaperä on pääosin moreenia. Erämaa-alueen poikki kulkee pohjois-eteläsuunnassa loivapiirteinen ja muusta ylängöstä verraten heikosti erottuva Gálddoaivin-Guorboaivin tunturiselänne, joka on lähes kauttaaltaan puutonta, joskin vaivaiskoivun värittämää paljakkaa. Korkein kohta on 443 metrin korkeuteen ulottuva Guorboaivi.


title: Kaldoaivin erämaa

text: Alueella on erittäin runsaasti järviä ja lampia sekä jokia ja puroja. Suurimmat järvet ovat erämaan eteläreunalla sijaitsevat Iijärvi ja Pautujärvi. Muita merkittävän kokoisia järviä ovat Jullamojärvi, Johttijärvi, Vetsijärvi, Stuorát Duolbajávri sekä Stuorát Golmmesjávri. Merkittävimmät joet ovat alueen etelärajalla virtaava Näätämöjoki ja sen latvajoki Vaijoki sekä Tenoon laskevat Ylä-Pulmankijoki ja Vetsijoki. Kaikki Kaldoaivin erämaa-alueen vedet laskevat Jäämereen. Vetsijoki ja Ylä-Pulmankijoki ovat erämaassa paikoin uurtaneet itsensä jyrkkäreunaiseen kanjoniin, ja ennen laskemistaan Pulmankijärveen Ylä-Pulmankijoki vielä meanderoi voimakkaasti. Jääkauden muodostumista harjuja ja drumliineja on yleisesti. Lähellä Silisjoen ja Näätämöjoen yhtymäkohtaa on "Látnabuolža"-niminen laaja kames-maasto.


title: Kaldoaivin erämaa

text: Suot ovat ohutturpeisia ja monilla soilla on turvekerroksen lävistäviä kiviä. Erämaassa on runsaasti palsasoita, etenkin Vetsijärven ympäristössä. Korkeimmat alueelta mitatut palsakummut ovat nelimetrisiä. Erämaan eteläosissa ja soidensuojelualueella suot ovat lähinnä aapoja. Routa on monin paikoin merkittävin maastoa muokkaava tekijä ja avosoiden vähälumisina pysyvillä reunamilla on laajoja routimisen aiheuttaman mekaanisen rasituksen vuoksi puuttomana pysyviä ”routamaita”.


title: Kaldoaivin erämaa

text: Mäntymetsän raja kulkee jotakuinkin erämaa-alueen etelärajalla. Likimain Iijärven pohjoispään korkeudelle saakka mäntyä esiintyy yksittäispuina koivujen joukossa. Pulmankijärven eteläpuolella Ylä-Pulmankijokilaaksossa on noin kilometrin levyinen ja kolme kilometriä pitkä männyn erillisesiintymä, "Beahceguolbba", joka lienee jäänyt eristyksiin atlanttisen lämpökauden päätyttyä. Muutoin alueen puusto on tunturikoivikkoa. Merkittävä osa erämaa-alueen maapinta-alasta on puutonta paljakkaa. 1960-luvulla tapahtunut tunturimittarin massaesiintymisen jäljiltä Kaldoaivissa on edelleen laajoja pystyynkuolleita ja vähitellen lahoavia tunturikoivikoita.


title: Kaldoaivin erämaa

text: Tyypillistä aluskasvillisuutta ovat metsäisemmillä alueilla variksenmarja ja mustikka, paljakalla variksenmarja, kurjenkanerva, riekonmarja sekä vaivaiskoivu. Tunturien lakialueilla on omanlaistaan lajistoa, kuten tunturivihvilä, tähkäpiippo ja uuvana. Kaldoaivin erämaassa sijaitsevat pensaskanervan ja valkopärskäjuuren Suomen ainoat luonnonvaraiset esiintymät, joskin pensaskanervan kasvustot ulottuvat jonkin verran myös erämaa-alueen rajauksen ulkopuolelle. Kaldoaivin alueelta tavattuja kasviharvinaisuuksia ovat myös suikeanoidanlukko, pohjannoidanlukko, pohjannokkonen, sukassara, tundrasara, tunturinuppisara, nyylähaarikko, lapinesikko ja lapinalppiruusu.


title: Kaldoaivin erämaa

text: Čuomasvárrin ympäristöstään selvästi poikkeava, ultraemäksinen kallioperä tarjoaa kasvupaikan sellaisille lajeille kuin sini-, kulta-, pahta-, mätäs-, nuokku- ja purorikko, lapinvuokko, verkkolehtipaju, kalliosara, soukkasara, lapinnätä sekä valkokämmekkä. Osa näistä lajeista on kalkinvaatijoita, joita ei tavata missään muualla Inarin Lapin alueella.


title: Kaldoaivin erämaa

text: Erämaan runsaimmat pesimälinnut ovat niittykirvinen, lapinsirkku, järripeippo, pajulintu ja urpiainen. Etenkin palsasoilla pesivät liro, suokukko, kapustarinta ja tunturikihu. Iijärven ympäristössä kaakkurikanta on Suomen tihein. Kaldoaivin erämaa on punakuirin, lapinsirrin, allin ja mustalinnun merkittävin pesimäalue Suomessa ja pilkkasiiven merkittävin pesimäalue Lapissa. Erämaassa pesivät myös tunturihaukka ja maakotka. Tunturipöllön pesintöjä on todettu muutamia. Karujen talviolojen vuoksi talvilinnustoon kuuluvat lähinnä korppi ja riekko sekä vähemmissä määrin kiiruna, lapintiainen, maakotka ja tunturihaukka.


title: Kaldoaivin erämaa

text: Alueelta tunnetaan yli 50 vanhaa naalin pesää, mutta yhtään pesintää ei ole todettu 1990-luvun puolivälin jälkeen ja muutoinkin naalikanta on huvennut korkeintaan kymmeniin yksilöihin. Suurpedoista Kaldoaivissa tavataan yleisimmin ahmaa, ja ilves on mahdollisesti yleistymässä. Susi ja karhu ovat satunnaisia vierailijoita. Hirvikanta on suhteellisen pieni, mutta laji on yleistymään päin. Metsäjänis on yleinen, joskin harvalukuinen ja esiintyy koko alueella. Tunturisopulia tavataan huippuvuosien ulkopuolella hyvin harvoin, mutta sillä oletetaan kuitenkin olevan vakituinen populaatio alueella. Sen sijaan punamyyrä, harmaakuvemyyrä, peltomyyrä ja lapinmyyrä ovat yleisiä. Poroja erämaa-alueella laiduntaa noin 10 000 yksilöä.


title: Kaldoaivin erämaa

text: Kaldoaivin erämaa-alueen laajimmin levinnyt kalalaji on taimen, minkä lisäksi siikaa esiintyy useimmissa vesistöissä. Osa siikapopulaatioista on istutusten tulosta, mikä on paikoin vahingoittanut luontaista kalakantaa. Näätämöjoki on merkittävä lohijoki aina Iijärvelle ja Vaijokeen saakka, minkä lisäksi lohia nousee erämaan alueelle useissa Tenoon laskevissa joissa. Näätämön sivuhaarassa, Silisjoessa, on oma lohikantansa. Nieriä viihtyy etenkin latvavesistöissä ja myös sitä on pyritty paikoin siirtoistuttamaan alkuperäisen kannan taannuttua. Harjusta tavataan yleisesti virtavesien lisäksi myös järvissä ja made on levinnyt lähes kaikkiin vesistöihin. Myös hauki on vesistöissä yleinen. Ahven on harvinaisempi, mutta muutamissa järvissä se on ainoa kalalaji.


title: Kaldoaivin erämaa

text: Kaldoaivin tyypillistä perhoslajistoa ovat lapinverkkoperhonen, lapinnokiperhonen, pohjanhopeatäplä, tundrahopeatäplä ja paljakkakylmänperhonen, metsäpohjanmttari, tunturipunatäplä, tuhkapaljakkayökkönen, tunturikangasyökkönen, paljakkakangasyökkönen ja jäkälänopsayökkönen. Pienet taigakirjokääriäiset ja korpikirjokääriäiset voivat olla keskikesällä hyvin runsaslukuisia. Harvinaisempia ovat lapinkeltaperhonen, ruijannokiperhonen sekä Čuomasvárrin erikoisuus pörhönopsayökkönen. Ludelajeista pohjoisia erikoisuuksia ovat pohjankaitalude ja kätköjänölude. Hämähäkeistä tunturipaljakalla viihtyy "Pardosa lapponica" ja -koivikoissa "Pardosa hyperborea". Muun räkän ohessa seudun poroja ahdistelevat porokiiliäinen sekä poronnenäsaivartaja. Näätämöjoessa on pieni jokihelmisimpukkakanta. Pohjoisena erikoisuutena monissa seudun pikkulampareissa elää "Polyartemia forcipata" -lehtijalkaisäyriäisiä.


title: Kaldoaivin erämaa

text: Alue on tietön, mutta sinne ulottuu useita paikallisten asukkaiden aktiivisesti käyttämiä kulku-uria. Erämaassa on merkittyjä vaellusreittejä, yksi melontareitti sekä muutama moottorikelkkaura. Vaellusreittien varrella on Metsähallituksen ylläpitämiä autiotupia.


title: Kaldoaivin erämaa

text: Nimi Kaldoaivi on mukaelmasuomennos alueen nimikkotunturin pohjoissaamenkielisestä nimestä "Gálddoaivi". Nimen etymologia on sikäli epäselvä, että alkuosan "Gáldd-" tulee joko pohjoissaamen lähdettä merkitsevästä sanasta "gáldu" tai kuohitsemista merkitsevästä sanasta "gáldet", joskin inarinsaamenkielinen vastine "Kaaldduáivi" viittaa enemmän jälkimmäiseen tulkintaan. Päätä merkitsevä "oaivi" puolestaan on pyöreälakinen tunturi. Nimi on ollut käytössä jo 1744–1746 julkaistussa norjalaisessa kartassa muodossa "Galdoive".


title: Kans’an Popeda

text: Kans'an Popeda on suomalaisen Popeda -yhtyeen kymmenes studioalbumi. Se julkaistiin vuonna 1990. Albumin otsikko on väännös Guns N' Roses -yhtyeen nimestä.


title: Kans’an Popeda

text: Kaikki kappaleet säveltänyt Costello Hautamäki ja sanoittanut Pate Mustajärvi, ellei toisin mainittu.


title: Rygar

text: Rygar on japanilaisen Tecmon kehittämä toimintaseikkailupeli. Peli on julkaistu vuonna Nintendo Entertainment System -alustalle. Peli yhdistää seikkailun ja roolipelin elementtejä.


title: Rygar

text: ￼Pelin tarkoituksena on auttaa Rygaria keräämään viiden Indoran jumalan aarteet. Niiden avulla hän pääsee lähemmäs päämääräänsä, joka on Ligarin linnake. Rygarin tavoitteena on palauttaa rauha Argooliin.


title: Rygar

text: Tarina sijoittuu Argoolin maahan miljoonia vuosia maapallon syntymisen jälkeen. Rygar kutsutaan pelastamaan Argoolin asukkaat, koska pahuuden kuningas Ligar on hyökännyt sinne ja varastanut "Rauhan Oven" (Door of Peace).


title: Rygar

text: Antiikin soturi Rygar saapuu auttamaan, koska Argoolin asukkaat alkoivat rukoilla armahdusta. Ihmisten rukoukset kulkivat yli vuorien Algosun maahan asti, jolloin Rygar nousi kuolleista tavoitteenaan palauttaa rauha.


title: Douglass Houghton

text: Douglass Houghton (21. syyskuuta 1809 – 13. lokakuuta 1845) oli yhdysvaltalainen geologi ja fyysikko. Pääsääntöisesti hänet tunnetaan Michiganin osavaltion Keweenawin niemimaan tutkimuksesta.


title: Douglass Houghton

text: Houghton oli Michiganin ensimmäinen osavaltiongeologi.


title: Douglass Houghton

text: Douglass Houghton syntyi kaupungissa nimeltä Troy New Yorkin osavaltiossa. Hänen isänsä oli Jacob Houghton, joka oli asianajaja ja myöhemmin kuntatuomari. Douglasin äidin nimi oli Mary Lydia Douglass. Hän varttui Fredoniassa, New Yorkissa. Douglass Houghton oli pienikokoinen ja luonteeltaan ponteva ja heikkohermoinen, taipuvainen käytännöllisyyteen ja tieteeseen.


title: Douglass Houghton

text: Houghton valmistui Rensselaer Polytechnicista vuonna 1829, ja hänestä tuli sinne kemian apulaisprofessori. Seuraavana vuonna hänet kutsuttiin Detroitiin, ja Houghton asui Michiganissa lopun ikäänsä.


title: Donald Regan

text: Donald Thomas Regan (21. joulukuuta 1918 – 10. kesäkuuta 2003) oli Yhdysvaltain presidentti Ronald Reaganin valtiovarainministeri 1981–1985 ja Valkoisen talon kansliapäällikkö 1985–1987. Regan kannatti Reaganin "Reaganomicsia", joka tarkoitti talouden elvyttämistä veronkevennyksillä. Hän vaihtoi asemaa James Bakerin kanssa 1985. Regan joutui eromaan 1987 oltuaan mukana Iran-Contra-skandaalissa ja riideltyään Nancy Reaganin kanssa.


title: Donald Regan

text: Regan sai tutkinnon englannista Harvardissa ja meni edelleen opiskelemaan lakia, mikä jäi kesken hänen liittyessään toiseen maailmansotaan merijalkaväessä. Tyynellämerellä hän yleni everstiluutnantiksi. Sodan jälkeen hän meni Merrill Lynchin palvelukseen 1946 ja kohosi sen toimitusjohtajaksi 1971, samana vuonna kun yhtiö meni pörssiin. Hän oli myös Securities Investor Protection Corporationin johdossa ja New Yorkin pörssin johtokunnan varapuhemies.


title: Donald Regan

text: Regan paljasti muistelmissaan, että Nancy Reagan uskoi astrologiaan ja kysyi näiltä neuvoja, joiden mukaan presidentti valitsi esimerkiksi matkustuspäivänsä.


title: Anja Silja

text: Anja Silja (s. 17. huhtikuuta 1940 Berliini) on saksalainen sopraanolaulaja. Hänet tunnetaan hänen monipuolisesta repertoaaristaan, johon kuuluu mm. Richard Wagnerin, Ludwig van Beethovenin, Sergei Prokofjevin, Richard Straussin, Alban Bergin, Hans Werner Henzen sekä Leoš Janáčekin tuotantoa.


title: Anja Silja

text: Silja aloitti oopperan laulamisen hyvin nuorena ja esitti jo vuonna 1956 Rosinan roolin Gioacchino Rossinin teoksessa "Sevillan parturi". Hän esitti muutaman vuoden kuluttua Yön kuningattaren osan Wolfgang Amadeus Mozartin "Taikahuilussa" Wienin valtionoopperassa ja Aix-en-Provencen juhlilla.


title: Anja Silja

text: Silja esiintyi vuonna 1960 Bayreuthin juhlilla. Hän rakastui pian oopperaohjaaja Wieland Wagneriin (Richard Wagnerin jälkeläinen), jonka kanssa hän solmi avioliiton. Wagner kuitenkin menehtyi keuhkosyöpään vuonna 1966. Silja aloitti uuden suhteen kapellimestari André Cluytensin kanssa, mutta myös hän kuoli 1967. Myöhemmin hän oli naimisissa kapellimestari Christoph von Dohnányin kanssa ja sai kolme lasta. Suhde kuitenkin päättyi avioeroon.


title: Lejla Agolli

text: Lejla Agolli (s. 4. lokakuuta 1950 Korçë) on albanialainen säveltäjä. Hän opiskeli säveltämistä ja orkestraatiota Tiranassa Tish Daijan johdolla.